Euskerabili: MADE IN TXINA\nMADE IN TXINA\nTxinatar guztiak igual igualak dira: txikiak, alaiak eta, batez ere, horiak. Bat ikusita guztiak dituzu ikusita. Txinatar bi ikusten baditut, ez naiz kapaz bata bestearengandik bereizteko, igual igualak dira. Eta gauza bera gertatzen zait txinatarrek gure herrian zabaldutako dendekin, igual igualak dira, bat ikusita guztiak ikusita. Metro batzuetan behar dugun guztia topa dezakegu.\nGutxitan joaten naiz haien dendetara, baina oraindik gogoan dut herrian zabaldu zuten lehenengo dendaren estreinako bisita. Atea zabaldu eta mundu magiko batean sartzen nintzela iruditu zitzaidan. Umetan gozoki-dendan sartzen nintzenetan sentitzen nuena sentitu nuen. Gozoki guztiak eskura, diru gutxi eta irrika asetzeko pare bat traste eraman: sukalderako koilara berezi bat eta sofarako kuxin moduko zerbait. Erosketa ederrak egun hartakoak! Koilara ez dut inoiz erabili eta “Xut”, nire katua, da kuxinaren jabea.\nJoaten zarete txinatarren dendetara? Zer erosten duzue? Kalitate oneko produktuak saltzen dituzte? Posible al da joatea eta ezer erosi gabe dendatik ateratzea? Zein izan da erosi duzuen azken gauza?\nEgilea: EUSKERABILI EUSKAL ordua: 21:16\nZaila da ez sartzea denda hauetan, herri bakoitzean baten bat dago eta. Astelehenetatik igandeetara zabalik daude eta momentu batean zerbait falta baligu edozein ordutara haietara joango gara erostera. Noizean behin txinatar denda batean sartzen naiz ea aurkitzen dudan zerbait prezio onenean, denok gauzak merkeak dituztela badakigu ere, geheinetan ez dut erosten ezer. Behar beharrezkoa denean erosten dugu eta batez ere igandeetan beste dendak itxita daude eta. Nahiz eta horrekin ados ez egon, beste denda batzuen lehia handia baita, nork ez du inoiz erosi txinatar denda batean iganderen bat?\nNire herrian txinarren denda asko daude. Nire auzoan ez dago dendarik baina nire gurasoen auzoan denda bat dago. Nire gurasoen auzoa Gurutzeta da. Han, denda nagusi kalean dago, Balejo kalean. Dendako sarrera estua da, baina lehenengo korridorea amaitzean, dendak zabalago egiten du. Denda horretan gauza asko erosi ahal dituzu eta desberdinak ere bai. Gauzak merke daude, baina gauza garesti batzuk ere badaude. Erosi dudan gauza azkena ispilu bat izan da. Ez naiz txinarren dendetara joaten, hemengo dendak txinarrenak baino nahiago ditudalako.\nOrain dela urte gutxi "todo a 100" zeudeten auzoetan, eta gaur egungo txinatar dendetan gauza berberak dira. Ezberdintasuna da, lehen bakarrik zegoela denda bat auzo bakoitzean eta orain txinatar pila daude leku guztientan, noraino iritsiko gara??\nNik txinatar dendetan erosten ditut gauza pila, janaria ez ezik. Etxeralo pitxiak eta txorradila horiek bakarrik denda horietan saltzen direnak. Baina,egia esanez, azkenean egiten dut beste lekurik ez daukalako.\nGutxitan txinitarren dendetara sartu naiz. Soilik lagunekin urtebetetze bateri irten garenean eta urtebetetzeko neskarentzat txorrotadak erosten dizkiogu eta gurentzat batzuentzat ere eramaten ditugu, adibidez, betaurrekoak , diadema bat eta kapela bat , gauza horiek erosten ditugu.\nBeste batzuetan jende asko ezkongaiaren aguarrentzat gauzak erosten dituzte. Ez dakit nola izango dira txinatarren produktuak, nik han ez ditudalako gauz garrantzitzuak, baina ez dut uste asko irauten dutenik. Denda hauek onak dira gertakari batengatik. Ni sartzen naiz nire lagunak batzuentzat sartzen direnean , baina nik ez dut erosten ezer. Azken gauza ihauterientzat eskularru bat izan zen.\nHasteko, ez dut uste haien produktuak kalitatezkoak direnik. Oso merkeak dira egileek asko aurrezten dutelako materia lehenetan eta soldatetan.\nDendetan daudenek oso gutxi irabazten dute eta ordu asko lan egiten dute. Beraz, ados nago denak berdinak, horiak eta txikiak direnarekin, baina ez dut uste alaiak direnik zehazki. Haien dendaren atzean mafiak baino ez dago.\nDena den, aitortu behar dut askotan joaten naizela txinatar dendetara. Denetarik dago eta merkea da, beraz, oso erosoa da. Erosi nuen azken gauza libreta bat eta kola izan zen.\nSilvia - Barakaldo\nBatzuetan denda horiek gehiago daude baina ni ez noa,jendea ordea bai. Denda horiek urte osoan ireki daude jaiegunak ere eta hau ondo dago,gauza asko daude, hala ere, ez dauzkate kalitate ona. Baina auzokoko denda itxi dago, zuk txinatarren denda joango behar duzu. Preziok oso onak dira eta pertson askorentzat hau pribilegioa da. Duela bi urte azken gauza erosi nuen eta boligrafoak ziren.\nBatzuetan txinitarren dendetara erostera joaten naiz. Hiritan, gero eta gehiago txinitarren dendak daude. Dendak oso handiak dira eta gauza asko daukate. Supermerkatu handiak bezalakoak dira. Haietan guztietik aurkitu ahal duzu. Denda guztiak berdinak dira eta gainera gauza berak saltzen dira. Bere produktuen kalitatea ez da ona, horregatik gauzak oso merkeak dira. Edozein gauzak erosi ahal dituzu. Nik denda hauetan erosten dut diru gutxi gastatu nahi dudanean, edo zerbait azkarragoa behar dut. Zaila da txinitarren dendetik ateratzea ezer erosi gabe. Normalean, beti, zerbait erosten dituzu, nahiz eta gauza horiek armairu batean bilduta bukatu zituen.\nDenda hauek leku askoetan daude.Sestaon zortzi edo bederatzi dauzka eta denda hauetan edozer gauza erosi ahal duzu.Kalitatea ez da oso ona baina bere prezioak ez dauka kompententziarik.Egunero bederatzitik hamaikara irekita daude,ni batzuetan sartu naiz baina ez dut gastatu diru asko.ez dakit nongoan sartu benefizioa baina hor daude.inbasio bezala da,jatetxeak,elektronikako tresnak,elikadurazko dendak,....Txinatarrek ez daukate krisirik.hilero denda berria ireki da.ni euskaltegiko materiala erosi nuen txinatarren dendan eta momentuz dena ondo dago.\nvictor m. A2\nGaur egun txinatar dendak aurkitu ahal dituzu edozein lekuan . Buelta bat ematen duzu kaletik eta hainbat denda tipo hauek daude. Adibidez gurutzetan hiru edo daude, eta auzo hau ez da handia, imajina ezazu hiri handi batean. Ni ez dur denda honetan erosten normalki, bai sartu naiz pizkat kotileatzeko zer dagoen , baina ez daukat ohitura erosten hemen. Arrazoia da, denda hautako prezioak badirela merkeak, baina kalitateari begira ez dira onak. Ni erosi dut gauza batzuk , baina txorakeriak izan dira, zeren geroaldian garstiak ateratzen dira\nA.V.R - gurutzeta\nNi batzuetan joaten naiz txinatarren dendetara,baina ez ditut gauza askorik erosten.Normalean klaseko materiala erosi dut,adibidez tipex,koadernoak edo grapak.\nBehin batean jarroi bat hartu nuen eta oso polita eta merkea da,portzelanazkoa iruditu,baina arropa edo oinetakoak inoiz ez erosi ditut.Produktuak ez dauzkate kalitate handirik baina jendea erosi dituzte merkeagoak dira.Barakaldon txinatar denda asko daude eta denak berdinak dira.Denda hauetan hoberena da igandeetan zabalik dago.\nBai, txinatarren dendetara joaten naiz. Normalean, gutun-azalak eta zeloak erosten ditut. Batzuetan beste gauza batzuek erosten ditut, baina gutun-azalak eta zeloam beti han erosten ditut.\nNik uste dut ez direla ona kalitateko produktuak, baina, uste dut ere jende guztiak dakiela. Produktuak ezin izaten dira askotan erabili laster apurtzen dira.\nNi txinatarren dendetara gauza zehatz bat joaten naiz erostera, orduan, gauza hori erosten dut eta kito.\nErosi dudan asken gauza gutun-azal pakete bat izan da.\nEz da ezer pertsonala, baina ez dut txinatarren dendetan inoiz erosten, eta egitearen kontrakoa naiz. Halako dendek arrakasta izugarria dute, ordutegi zabalak eta produktu merkeak dituztelako, beraz, hainbat lekutan bertakoenak ordezkatu dituztela esan daiteke. Egoera hau oso tristea iruditzen zait. Txinatarrek ez daukate errurik, azken finean euren negozioak sortzeko eskubide osoa dute. Arazoa da, nire ustez, saltoki horietan erosten dugunean, geure kontra joaten garela. Lan eskubideek onera egin dezaten nahi dugu, baina lan eskubideak errespetatzen ez dituzten dendetan erosten dugu. Produktu merkeagoak direla aitzakiatzat erabiltzen da, baina onartu behar dugu normalean erosten diren gauzak behar-beharrezkoak ez direla, eta gainera, kalitate gutxikoak. Horrenbestez, ez dut uste gehiegi aurrezten denik. Merezi du gauza gutxiago erostea, eta beste balore batzuk bultzatzea.\nNire etxearen ondoan txinatar denda bat dago. Komertzioa zabaldu zutenean, haserre egin nuen, horrelako dendak ez baitzaizkit gustatzen, eta pentsatzen nuen sekula ez nintzela sartu. Baina oker nengoen. Gaur egun, ia-ia egunero joaten naiz dendara erostera, pilak, pegamendua, boligrafoak, borragoma, edalontziak, besteak beste. Egia da denetarik dauzkala eta beti irekita dagoela. Normalean gauza bat erosi behar dudanean, beste denda batzuk itxita daude, horregatik azkenean beti txinatar dendara joaten naiz. Bai, bai, horrela da. Gainera, gaur egun oso ondo moldatzen naiz txinatarrekin. Badakit nola esan nire alabaren izena txineraz eta nola jan arroza zotzez. Beraz, pozten naiz nire etxearen ondoan denda hori irekitzea. Benetan, gaur egun ez dakit nola konpondu txinatar denda hori gabe!\nBadira urte batzuk gure hirietan txinatar dendak agertu zirela. Hemendik hona edozein lekutan aurki ditzakegu denda hauek, eta gainera ia egun osoan irekita daudenez edozein ordutan zerbait erosteko aukera daukagu. Honekin batera edozer gauza aurkitu ahal dugu eta salneurrinak ezin baxuagoak dira. Beraz, badirudi denda hauek abantaila asko eskaintzen dizkigutela, baina ezin dugu ahaztu leku hauetan saltzen dituzten produktuak kalitate gutxikoak direla eta gure auzoko dendei kalte handiegia egiten dietela. Horrenbestez, gutxitan sartzen naiz denda hauetan, festa bat prestatu behar dudanean baino ez dut txinatar dendetan erosten, hau da, puzgarriak, konfetia eta horrelako gauzak erosten ditut.\nDenda horien baten sartzen naizenean, beti galdera berdina etortzen da burura.... Nola egiten dute hainbeste gauzak sartzeko? badakigu berdin dela zein handia den denda, beti denetariko gauzen beteta dago, batez ere behar ez dituzun gauzak.\nNoizean bein oso interesgarria da sartzea, badakizu nola sartzen duzun baina ez dakizu zerekin irtengo duzun. Joan nintzen asken aldiz pokerko fitxak erosi nituen eta nik ez dut inoiz pokerra jolastu\nNi normalean saiatzen dut txinatar dendetan ez sartzea, baina oso zaila iruditzen zait. Eta jada sartzea eta ezer ez erostea, ez da batere posible!\nNormalean guztia da oso merkea, eta horregatik beti erosi eta erosi nahi dugu. Nire truko hurrengoa da, dirurik gabe joaten naizenean sartzen naiz, baina momentu honetan dirua badaukat, ez naiz sartzen ez gastatzeko.\nNire ustez, ez da posible sartzea eta erosketak egin gabe joatea.\nNire gogoratzen dudan azken erosketa koaderno bat zen. Ez da oso ona, baina nahi dudanako balio du, eta horrekin konformatzen naiz.\nTxinatar asko dago Euskal herrian.Lehen bat edo bi jatetxe zeuden baina orain leku guztietan daude jatetxeak edo dendak gainera denda gehienak "SARTU ETA HARTU" deitzen dira.\nDenda hauek egunero zabalik daude,horregatik beste dendentzat arazoa da baina guretzat erosoa da, adibidez,igandean ez daukazu esnerik etxean txinatar dendan erosi ahal duzu.\nAzkenik, txinatarrek beti lan egiten dute eta beti pozik daude,nik ez dut ulertzen EKAITZ A2\nedonoiz joan naiz denda batera.Han azko guztiak dago.Denda besteak itxita daudenean, txinatara dendara joan naiz, pilak, bombillak edo entxufeak erostera.\nBere ordutegui buruz, azko ordu irekitzen dira, horregatik, beti jende asko barruan dago, ikustera eta erostera.nire ustez,prezio merkeak dira baina produkturen kalitatea txarra da, gauzak apurtzen direlako bi egunetan.\nAsken urteotan, edonon ikus daiteke txinatar denda bat. Produktuak atzerritik ekartzeko eta lokalak alokatzeko dituzten erreztasunengatik eta kalitate gutxiko produktuak direla eta prezio baxuak jarri ahal dituzte. Presio baxu horiek ddira erakartzen gaituena, hau da, denda ondotik pasa ,eta presioarena jakina denez, sartzeko irrika sentitzen dugu.\nHala ere, nire iritziz kalitaterik behar ez duten produktuak erosteko denda txinatarrak balio dute. Adibidez, etxerako erratza erosi nahi baduzu, edota plastikosko platerrak erosi nahi badituzu. Kalitatea bilatzen bazaude ordea, ez dute balio. Denda txinatarretan saltzen dituzten produktuak kalitate gutxikoak dira eta normalean apurtzeko errasak.\nNi normalean ez nahiz denda hauetara sartzen, baina denda normal guztiak itxita aurkitzen dituzunean, txinatarren dendetara jo behar duzu ez bai-dago besterik.\nAzken gauza erosi dudan txinatarren dendan ileko gomak izan dira eta oso txarrak dira. Inoiz ez ditut erosten gauza inportanteak dendan hauek. Kalitatea ez da ona, baina dena ahal topatu duzu. Tarjetarekin ezin dut pagatu, posible da joatea eta ezer erosi gabe dendarik ateratzea.\nEgia da, gero eta txinatar denda gehiago daude edozein hiritan, eta harrigarria ia beti oso denda handiak dira eta hiriko leku hobean daude; zalantzarik gabe, mafiak daude denda horietako atzean.\nNi normalean ez naiz denda horietan sartzen, baina noizean behin han erosten dut, ez gauza garrantsitsuak, kalitatea ona ez delako , baina txorakeriak. Adibidez, larunbatean nire semeak kola eskatu zidan esperimentu bat egiteko eta han gindoazen. Astelehenean, berriro joan behar genuen, hortzak erostea ahaztu zintzaidalako bere banpiroren mozorrorako.\nGero eta txinatar denda gehiago daude. Azken urteetan nire herrialdean bikoiztu egin dira.Denda hauek duten gauza onetariko bat denetarik aurkitu ahal dugula eta dena oso merkea dela. Gainera ordu asko daude irekita. Nik ez ditut gauza asko erosten txinatar dendetan baina egia da asteburu gehienetan joaten naizenean plastikosko edalontziak erosten ditut an.\nNormalean ez naiz txinatarren dendetara joaten, ez zait gustatzen. Dendak oso txikiak dira eta gauzak beteta daude, baina produktuek kalitate txarra daukate. Edozer gauza nahi baduzu denda honetan aurkitu ahal duzu.\nGainera jendea txinatarren dendetara joaten da ordutegi ona daukatelako. Produktuak eta ordutegia gaitasun handiak dira gure dendentzat.\nOrduan ez daukate gaitasunik eta jendea ez dauka posibilitate gehiagorik horrelako gauzak erosteko.\nKaixo guztioi! Orain txinatarrek aginterri bat egiten dute, jantetxeak, dendak eta supermerkatu txikiak zabaltzen dituzte. Horregatik, zaila da leku horietan ez sartzea. Leku horietan tratu bikain ematen digute eta inoiz ez dute aurpegi txarra ipintzen. Nire ustez, bere supermerkatuan oso onak jaten dira eta bere janaria ez dira hain txarra. Beste alde batera, bere dendatan bere produktoak ez dira hain onak, txarrak baizik, bere kalitateak txarrak dira eta. Dakigunez, bere produktoak oso merkeagoak dira eta horrela da, bere kalitateak ez dira hain onak. Ni noizean behin bere dendara sartzen naiz eta sukaldeko tresnak erosten ditut. Estutasunik baduzu, denda horietan gauza edozein gauzak aurkituko duzu.\nNik ez daukat arazorik txinar dendetan erosteagatik, denda horretan edozein gauza aurkitu ahal dugu. Txinatar produktoak ez dakaukala kalitatea esaten da, baina zerbait merkea nahi dugu siur aski ez da oso ona izango, eta ona bada ez da merkea izango, eta hau gertatzen da bai txinatarren dendetan bai edozein beste dendetan. Ez dut uste kalitate-prezioa erlazioa txarra denik.\nOnena ordaindu behar da.\nNormalean ez noa txinatar dendetara baina badakit gauza asko dituztela.Produktuak ez dira kalitate onekoak baina gauza ugari dituzte. Ordutegia oso zabala da horregatik, uste dut etxe ondoan txinatar denda bat edukitzea ondo dagoela.\nTxinatarren dendara sartu ahal duzu eta ez duzu ezer erosi behar.\nErosi dudan azken gauza goxokiak eta garagardoak dira.


Preso ohi baten hitzaldiaren aurka jo dute Urquijo espainiar ordezkari ohiak eta oraingoak, Lozak | Euskal Herria | Naiz\nGobernu espainolaren EAEn ordezkari izandako Carlos Urquijok zuzentzen duen Asociacion Esteban de Garibay taldeak elkarretaratzea deitu du asteartean EHUn Jose Ramon Lopez de Abetxuko preso ohiak mintzaldia emango duela salatzeko. Jesus Loza espainiar delekatuak ere bertan behera uzteko eskatu du.\nCarlos Urquijo, Gobernu espainolaren ordezkaria izan zen EAEn. (Marisol RAMIREZ/FOKU)\nJose Ramon Lopez de Abetxuko preso ohiak eta Txema Matanzas abokatuak gaixotasun larriak dituzten presoek espetxeetan pairatzen dituzten baldintzetaz arituko dira asteartean 12.30ean EHUko Gasteizko campuseko Las Nieves eraikinean. Sarek antolatutako mintzaldia da.\nEkitaldia iragarri eta berehala eskubiko taldeek mintzaldiaren aurkako kanpaina bati ekin zioten. Horrela, Covite taldeak mintzaldia bertan behera uzteko eskatu zion EHUko zuzendaritzari. Talde honetako buru Consuelo Ordoñezek oso larritzat jo zuen unibertsitateak «hiltzaile bati eta talde terrorista bateko kide bati» hitz egiteko tokia uztea. «Ideia erradikal eta baztertzaileak erabiliz gazteriaren pentsamoldea zikintzea» izango litzateke mintzaldi honen helburua Coviteren arabera.\nGauzak horrela, elkarretaratzea deitu du Carlos Urquijok zuzentzen duen Asociacion Esteban de Garibay taldeak. Sareetan adierazi dutenez kontzentrazioa hau «EHUn ETAren hiltzaile batek mintzaldia eskeintzeak behar duen erantzuna pertsona duinen elkarretaratzea da, ignominiari aurre egiteko».\nCarlos Urquijoren taldeak deitu duen elkarretaratzea asteartean 12.15ean hasiko da, mintzaldia iragarritu duten ordua baino hamabost minutu lehenago, EHUren campuseko Gelategiaren aurrean. 2015 urtean epaileengana jo zuen Urquijok presoen aldeko txokolatada bat debekatzeko.\nLoza: «Legezkoa baina deitoragarria»\nHori ezagutzera eman ondoren, Ser Irratian galdetuta, ekitaldia bertan behera uztea eskatu dio Sareri Jesus Loza espainiar Gobernuak orain EAEn duen ordezkariak. Bere hitzetan, Lopez de Abetxukok hitzaldia ematea «legezkoa da» baina «etikoki, sozialki zein politikoki guztiz deitoragarria».\n«Demokratentzat, inolako ibilbiderik egin ez duen preso batek Giza Eskubideen Egunean hitzaldia emateak haserrea eragin behar du», erantsi du Lozak. Ibilbidea aipatzen delarik, gogoratu behar da Lopez de Abetxukok 31 urte eman zituela preso, horietatik hamar gaixorik izan arren.\nHitzaldia egingo den tokitik gertu Fernando Buesa PSEko agintaria eta Jorge Diez bizkarzaina hil zituela ETAk aipatu du ere Lozak. Hau Lopez de Abetxuko espetxeraturik zenean gertatu zen, 2000. urtean. Eta guztia batuta, zera eskatu dio PSOEko Gobernu espainiarraren ordezkariak Sareri: «Ekitaldia bertan behera utzi, beste egun bat bilatu, Unibertsitatea zikintzen ez duen beste toki bat hartu, eta gaixorik diren presoei buruz mintzatzeko beste hizlari bat har dezala».


Europarlamentarien% 92k webgune eskuragarriak nahi dituzte, orain Kontseiluak jardun behar du "dio EBU - EBko kazetariak\nEuroparlamentarien% 92k webgune eskuragarriak nahi dituzte, orain Kontseiluak jokatu behar du 'dio EBUk\nOtsailaren 26an, eurodiputatuek sekulako laguntza eman zieten IMCO Batzordeak Sektore Publikoko Erakundeen Webguneen Irisgarritasunari buruzko Zuzentarauari buruz proposatutako aldaketa izugarriei. Itsu edo ikusmen partziala duten EBko 30 milioi herritarrek neurrigabe eragiten dute webguneen irisgarritasunaren ondorioz, beraz, Europako Itsuen Batasunak (EBU) begi onez ikusten du Europako Parlamentuak EBko gobernuei bidalitako mezu sendoa.\n"Eurodiputatuen% 92k neurriak hartzeko deia egiten dutenean, gure ustez, Kontseiluko kideek prozesu demokratikoa entzun eta inplikatu beharko lukete", esan du Wolfgang Angermann EBUko presidenteak.\nSektore Publikoko erakundeen irisgarritasunari buruzko zuzentaraua Greziako Lehendakaritzaren lan-programan agertzen da, baina Lehendakaritzak ez du bilera bakarra antolatu espediente hori eztabaidatzeko. Angermannek gaineratu du: "Ez da nahikoa Greziako presidentetzarako zuzentarau hau beren" egiteko "zerrendan edukitzea; Lehendakaritzak zuzendaritza estatu kideekin eztabaidatzeko bilera antolatzeari uko egiten badio, legegintza prozesua blokeatzen ari dira modu eraginkorrean".\nEBUk Greziako presidentetzaren ekintza azkarra nahi du orain Kontseiluan eztabaidak egunen buruan hasi daitezen. "Jardunik ez egiteak arau berriak atzeratuko ditu hilabete askotan eta, beraz, izugarri kaltegarria izango da informazioa eta zerbitzuak sarean sartzeko borrokan ari diren EBko 30 milioi itsu eta partzialki ikusiak dituztenentzat. Ikusmena galtzen duten pertsonak lineako mundutik kanpo egon dira. luzea ", esan du Angermannek. "EBUk nahi du orain Kontseiluak gai honen jabe egitea eta Estatu Batuek dituen betebeharrak betetzea Desgaitasuna duten Pertsonen Eskubideei buruzko Nazioen Hitzarmena. Greziako Lehendakaritzako ordezkariekin premiazko bilera bat bilatzen ari gara hurrengo urratsak aztertzeko ".\nOtsailaren 26an Europako Parlamentuak sektore publikoko erakundeen irisgarritasunari buruzko zuzentarauari buruzko legegintzako ebazpena onartu zuen. 593 eurodiputatuk onartu dute testua (40k kontra bozkatu dute, 13 abstentzio).\nGai erlazionatuak:30 milioi itsu eta neurri batean ikusitako EBko herritarrakSektore Publikoko Erakundeen Webguneen Irisgarritasunari buruzko ZuzentarauaEBUEuropar Batasuneko Blindezaugarrifull-imageIMCO Batzordealaguntza erabatekoapartzialki begiztatumiaketa aldaketak\nParlamentuak aseguru produktuen tasak eta kostuak erabat ezagutzera emateko eskatu du


Elkartea 1996an eratu genuen, gurasoen iritzia bideratzeko, hezkuntza-prozesuari buruzko informazioa emateko eta guraso zein irakasleen arteko harremanak sustatzeko. Horrez gain, bete-betean laguntzen dugu zentroaren kudeaketan eta prestakuntza, kultura nahiz ikaskuntzaren arloko eskolaz kanpoko hezkuntza-jardueretan.\nAzken batean, hezkuntza-erkidegoaren eskubide indibidualak eta kolektiboak defendatzen ditugu, eta zeregin hori oso garrantzitsua da.\nEra guztietako jarduerak garatzen ditugu: elkarbizitzarako txangoak, gazteen arazoei buruzko hitzaldiak, kultura zein prestakuntzaren arloko txangoak, ingurumena babesteko jarduerak, kontsumo arduratsuari buruzko jarduerak, gurasoek seme-alabekin dituzten harremanei buruzkoak, Internet eta sare sozialak kontrolatzeko jarduerak...\nIkasturtearen amaieran, ikasturte-amaierako jaia eta ikasketa-bidaia antolatzen ditugu. Harreman iraunkorra ezarri dugu Muskizko EISErekin (Gizarte eta Hezkuntza Jarduketarako Taldea) eta BIGErekin (Bizkaiko Gurasoen Elkartea).\nNahi izanez gero, ikasleen guraso guztiek parte hartu ahal izango dute antolatzen ditugun jardueretan. Era berean, era guztietako iradokizun, kexa eta iruzkinak egin ahal izango dituzte, hezkuntza-erkidegoa hobetzeko.\nHileko lehen ostegunetan batzartzen gara zentroko liburutegian.


Irekia Eusko Jaurlaritza - Gobierno Vasco :: Jaurlaritzak 432.000 eurorekin finantzatuko ditu euskal funtzio publikoan ordezkaritza duten 11 sindikatuak (Gobernu Bilera 2019-12-17)\nJaurlaritzak 432.000 eurorekin finantzatuko…\n<img src="https://www.irekia.euskadi.eus/uploads/cover_photos/59286/original/fotoconsejo.jpg" style="max-width:100%" alt="" />\nLaguntzak sindikatu bakoitzaren ordezkagaitasunaren arabera banatuko dira, ELA eta LAB izanik euskal funtzio publikoan gehiengoa duten sindikatuak\nGobernu Kontseiluak gaur onartu ditu euskal funtzio publikoan, (Euskadiko Administrazio Orokorra (Lakua) eta erakunde autonomoak, Osakidetza, Ertzaintza eta Hezkuntza) ordezkaritza duten sindikatuen jarduera ahalbidetzen duten laguntzak. Guztira 432.000 euro dira, 11 sindikatuek euren baliabide materialak eta jarduera finantzatu ahal izan ditzaten eta, era horretara, Euskal Administrazio Publikoko negoziazio-mahaietan langile publikoen, funtzionarioen nahiz lan-kontratudunen, interesak aldeztu ahal izan ditzaten.\nLaguntzak sindikatuen ordezkagaitasunaren arabera banatuko dira:\nFuntzio Publikoko sindikatuen finantzazioa\nHamaika sindikatuek ordainketa bakarrean jasoko dituzte laguntzak, erabaki hau hartu eta berehala, eta euren jarduera justifikatzen duen memoria Lan Harremanen Zuzendaritzari aurkeztu ondoren. Laguntza honen bidez Eusko Jaurlaritzak finantzatzen ditu:\nAtal sindikalen gastuak, eta akordioak eta hitzarmenak argitaratzea.\nAdministrazioko, Mahai Orokorreko eta mahai sektorialetako jarduerak.\nSindikatuen jarduera gauzatzeko baliabide materialak.\nNegoziazio-jarduera eta sindikatuen parte-hartzea.


Paul Bilbao:"Erantzun zabala eta diputatuek ekinbideak hastea behar da"\n"Kaleko erantzun zabala eta diputatuek bestelako ekinbideak hastea behar da"\nPaul Bilbaok, Kontseiluko idazkari nagusiak, Euskadi Irratiko "Goiz Kronika"n adierazi du "azken aldiko botere judizialaren oldarraldi eta norabideak asko" kezkatzen dituela.\nPaul Bilbao, Kontseiluko idazkari nagusia.\nEuskararen murgiltze ereduaren aldeko manifestazioa egingo dute Baionan\nBilbao:"Kaleko erantzun zabala eta diputatuek bestelako ekinbideak hastea behar da"\nAste honetan Emanuel Macron-ek Frantziako presidenteak asteon egindako adierazpenen atzean, Paul Bilbao Kotseiluko idazkari nagusiak "datorren urteko hauteskundeak" gogoan, "honek eurengan ondorioak" utzi ote ditzakeen "beldur" direla Frantziako Gobernuan. Era berean zehaztu du "apurtzen ari dela elebarkatasunaren inguruko jarrera" eta dirudienez "ohartu direla, gizartean bidegabekeria handia" egitera zihoazela.\nEgoera honetan, Bilbaoren esanetan "bi erantzun posible" ikusten ditu: "Frantziako txoko ezberdinetako herritarren aldetik batetik, eta askotariko diputatuek egin abiarazi beharreko bestelako ekinbideak bestetik".\nNafarroako parlamentuan aste honetan bestalde, Navarra Suma eta PSN hizkuntza gutxituen ofizialtasunaren inguruko ebazpenaren aurka agertu dira eta honenbestez, ez da onartu. "Ez da ulertzen testu bat Madrilen onartzea eta Iruñean ez onartzea. Gure ustez sinestezina eta lotsagarria" dela deritzo. Salatu duenez, Nafarroan, "oztopoak besterik ez ditu topatzen".\nBilbaok, azken aldikoa, "botere judizialaren oldarraldi" gisa definitu du, "Justiziak beraien eskuduntza, hizkuntza gutxietuetako hiztunen eskubideak murrizteko" baliatzen dutela berrestiz eta "botere judizialaren norabidearekin oso kezkatuta" daudela nabarmendu du Euskadi Irratiko "Goiz Kronika"n.


Torreberri gaztetxean lapurreta egin dute | El Diario Vasco\nZumaiaTorreberri gaztetxean lapurreta egin dute\nTorreberri gaztetxean lapurreta egin dute\nTorreberriko gaztetxeko erabiltzaileak, osteguneko agerraldian. / SARA UTRERA\n800 euroko kalte ekonomikoa eragin duela salatu dute\nS. UTRERA ZUMAIA. Sábado, 28 julio 2018, 00:40\nLapurreta egin dute Torreberriko gaztetxean. Ostegunean, Amaiako plazan egin zen agerraldian azaldu zutenez, guztira, 800 euro inguruko kalte ekonomikoa eragin du. «Lapurreta egin digute Gaztetxean, herriko gazteon etxea eta topalekua den eraikinean, sartu ziren hilaren 19ko gauean. Indarrez sartu, eta bertan zegoen dirua eta beste zenbait material eraman zituzten», azaldu zuten Gaztetxeko kideek agerraldian.\nGaztetxeko erabiltzaileek adierazi zutenez, ez da lehenengo aldia izan, iaz ere sartu ziren eraikinera lapurtzera. «Ordutik hona, beste zenbaitetan ere sumatu izan ditugu mugimendu arraroak». Azken gertakari honek, baina, gaztetxearen aurkako gertakari horiei guztiei erantzun bateratu eta irmo bat emateko beharra are gehiago indartu du. «Eraso hauek ez dira soilik gaztetxearen aurka egindako erasoak, gaztetxearen erabiltzaile guztion aurkakoak, baizik. Eta, gaztetxea herritar orori zabalik dagoen espazioa izanik, herritarron aurkako erasoak dira», diote.\nZumaiako Gaztetxea eraldaketa sozialaren eta bestelako harreman eredu batzuen alde egiten duen proiektu kolektiboa dela gogorarazi zuten: «Gure kabuz eta ditugun baliabide urriekin aurrera eramaten duguna. Proiektu hau kaltetzeko edozein saiakera bereziki larria iruditzen zaigu, eta gaztetxea bezalako espazioen beharra zalantzan jartzen dutenen interesei egiten die mesede. Horregatik, ozen diogu. Utzi bakean gaztetxea!».\nGertakari honek Gaztetxeko erabiltzaileei ahuldu baino indartu egingo dituela; eta orain arteko ilusio berberarekin «benetan sinesten dugun proiektu honetan» lanean jarraituko dutela jakinarazi dute. Aldi berean, eskerrak eman dizkiete egun hauetan babesa helarazi dieten norbanako eta eragileei. Amaitzeko, abuztuak 13an, astelehena, auzolana egingo dutela iragarri zuten.\nEH Bildu critica la gestión del convenio Torreagaberri Las bases del programa 'Alokairu beka' se mantendrán igual que el año pasado


Aukeratu Tresnak - Ordenatu\nGakoak 1etik 3ra\nOrdenatze-irizpide gehigarriak zehazten ditu. Ordenatze-gakoak konbinatu ere egin daitezke.\nZutabea 1etik 3ra\nSartu ordenatzerako oinarri gisa erabili nahi duzun taula-zutabearen zenbakia.\nGako mota 1etik 3ra\nHautatu erabili nahi duzun ordenatze-aukera.\nOrdenatu gorantz (esaterako, 1, 2, 3 edo a, b, c).\nOrdenatu beherantz (esaterako, 9, 8, 7 edo z, x, y).\nTaulako zutabeak uneko ordenatze-aukeren arabera ordenatzen ditu.\nTaulako errenkadak edo hautapeneko paragrafoak uneko ordenatzeko aukeren arabera ordenatzen ditu.\nParagrafoak ez inprimatzeko paragrafo-marken bidez bereizten dira. Paragrafoak ordenatzean, tabuladoreak edo karaktereak zehaztu ditzakezu bereizle gisa.\nHautatutako paragrafoak tabuladore bidez berezitutako zerrendari badagozkio, hautatu aukera hau.\nHautatu bereizle gisa erabili nahi duzun karakterea hautatutako arean. Bereizlearen bidez, LibreOffice aplikazioak ordenatzeko gakoak hautatutako paragrafoan duen kokalekua zehaztu dezake.\nKaraktere bereziak elkarrizketa-koadroa irekitzen du, eta hor bereizle gisa erabili nahi duzun karakterea hauta dezakezu.\nHautatu ordenatzeko arauak zehazteko hizkuntza. Hizkuntza batzuek beste hizkuntza batzuetan ez dauden karaktere bereziak ordenatzen dituzte.\nLetra maiuskulak eta minuskulak bereizten ditu taula ordenatzean. Hizkuntza asiarrentzat erabilera berezia aplikatzen da.\nHizkuntza asiarrentzat, hautatu Maiuskulak/minuskulak maila anitzeko collatioa aplikatzeko. Maila anitzeko collation-en, sarreren maiuskula/minuskulei eta diakritikoei ez zaie jaramonik egiten, eta sarreren jatorrizko formak bakarrik konparatzen dira. Formak berdinak badira, formen diakritikoak konparatzen dira. Formak oraindik ere berdinak badira, formen maiuskulak eta minuskulak, karaktere-zabalera eta japonierako kana konparatzen dira.


Kiroldegiko Gimnasia 65+ abiatuko da laister - Noticias de Gipuzkoa\nKiroldegiko Gimnasia 65+ abiatuko da laister\naitziber muga 14.10.2020 | 01:14\nAdinekoak beroketa ariketak egiten. Argazkia: N.G.\nAstigarraga – Astigarragako Udalak adineko pertsonen jarduerak hilabete honetan berriz martxan jartzea erabaki du. Lehengo astean Ttipi-Ttapa programa abian jarri zen, eta urriaren 20an, kiroldegiko Gimnasia 65+ abiatuko da. Izen-emateak ostirala arte gauzatu daitezke kiroldegian.\nBizi dugun osasun egoera kontuan izanda eta ahalik eta pertsona kopuru handienari parte hartzeko aukera emateko, zenbait egokitzapen egin dira Gimnasia 65+ ikastaroan.\nHonela, bi saio izango dira astean, astearte eta ostegunetan 10.30etik 11.30era artean. Saio bakoitzean hamar parte-hartzaile egongo dira gehienez, eta begiralea. Gainera, saioak kanpoan egitea lehenetsiko da.\nGauzak horrela, erabiltzaile bakoi-tzak hasiera batean egun batean soilik eman ahal izango du izena. Ondoren, bigarren egunean lekua soberan egongo balitz, emango litzaieke erabiltzaile horiei aukera bigarren egunean parte hartzeko ere.\nJarduerak hamabost euroko hiruhileko tasa izango du. Bigarren egunerako izen-ematea egiten duenak bi aldiz ordaindu beharko du aipatutako tasa.\nHartu beharreko neurriei dagokionean, saioa hasi baino lehen eta amaitu eta gero derrigorrezkoa izango da musukoa jantzita edukitzea, baina saioan zehar segurtasun distantzia mantenduko denez, ez da beharrezkoa izango. Horretaz gain, kiroldegiak COVID-19a dela eta, ezarritako funtzionamendu baldintzak bete beharko dira.\nBestalde, Ttipi-Ttapa programari dagokionez, taldeak murriztu egin behar direnez, astean behin izatetik, astean bitan izatera pasa da: asteazken eta ostiraletan, 11.00etatik 12.00etara. Gehienez hamar pertsona eta begiralea egongo dira.\nLehen parte-hartzea irekia zen, baina orain parte-hartze kontrolatua izateko izena eman beharko da. Urriaren 5etik aurrera eman ahal da izena kiroldegiko 943 333 676 telefonoan. Ahalik eta jende gehiagori parte hartzeko aukera emateko, izen-ematea asteko egun batean egin daiteke soilik.\nSaioa hasteko lekua ere aldatu da. Orain ordu horretan Foru Plaza eta pilotalekua Herri Eskolako haurrek erabiltzen dutenez, Joseba Barandiaran plazatik aterako da Ttipi-Ttapa taldea.\nPrograman parte hartzen duten adineko pertsonek begirale batekin herrian aurkitzen diren ibilbideetan egiten dute saioa.\nAstero bi saio antolatu dira, astearte eta ostegunetan, baina erabiltzaileak hasiera batean egun batean soilik apuntatu daitezke


Zorte amuleto txikia - Money Amulet\nNOLA SORTU ZORTE AMULETOAK ETA HORRETARAKO ZER BEHAR DUZUN\nZorte amuleto txikia\nInguruan ditugun gauza bakarrak. Zorte ona denbora gutxirako deitzeko modu asko daude: egun batean, okasio berezi batean edo gertaeran.\nBaina, askoz ere eraginkorragoa da zorte ona urte askotan zerbitzatuko zaizun amuleto batean sartzea. Ahalegin guztietan arrakasta izango duzu. Zorte amuleto handi eta txiki bat dago - dena energia hori lortzeko helburu eta metodoen araberakoa da. Amuleto desberdinak - lan metodo desberdinak. Horrelako amuleto bat sortzeko arauak ezagututa, bizitza erabat berria bizitzen has zaitezke.\nEz da zaila izango garaipenen eta arrakastaren erantzule den energia, dirua erakartzea, baldintza guztiak zehazki betetzen badira eta beharrezko errituala egiten bada. Aukera bikaina duzu zure patua aldatzeko. Utz iezaiezu zuri buruz oso zortea zarela, baina zure sekretua agerian uzteko - zorte onerako amuleto bat ez litzateke inor izan behar. Zure sekretuak poz asko ekarriko du. Hartu behar duzun guztia eta hasi botere elementu bat sortzen. Zure esku dago zorteak patuaren bidetik eramango zaituela ziurtatzea; askoz errazagoa eta atseginagoa da horrela bizitzea.\nZein dira zorte ona ekartzen duten amuleteak\nMunduan bila dabilenari zorte ona ekar diezaioketen gauza asko daude. Hemen nabarmendu dezakezu:\nZorte ona ekartzen duten zorioneko elementuak (edozein).\nSugandila edo sugearen garezurra kate batean.\nSalomonen zigiluaren zoriontasuna.\nFeng Shui bizitzaren ikurra.\nDenak eskuragarri dituzu - ia edozein denda esoterikoan eros daitezke. Praktika askok uste dute kanpoko forma bat bakarrik ez dela nahikoa, energia sortu duten eta bete duten objektuek zorte ona dakarte.\nTalismanoak edozein materialetik sortzen dira - edozein ontzi izanik ere - zer den garrantzitsua barruan dagoena. Objektu bat egurrez tailatzen duen eskua da, buztinez zizelkatzen duena, margoak, beharrezko indarra eman diezaiokeena. Zortea ez da soilik etortzen, gonbidatu egin behar duzu.\nHorrelako elementu askok dirua irabazten dute, dirua emaitzarik desiragarrienetako bat delako. Zer nahi duzu zehazki eta zergatik behar duzu horrelako amuleto bat? Erabaki, erritualean zehar Cosmoserako zure helburua adierazi beharko duzuelako.\nZoriaren Amuleto txikia\nAmuleto txikiak eraman behar dira. Gako-katea, xarma, zintzilikarioa, zorroan edo poltsikoan beti dauden zenbait elementu izan daitezke.\nHobe da inori ez erakustea, isilpean gordetzea. Loterian zenbaki konbinatu irabazleak ezagutzen badituzu, ez duzu eskuin eta ezker oihukatuko? Objektu hauekin gertatzen da. Daukaten energia misterio bat da dagoeneko. Etengabe eraman behar duzu zurekin. Dirua zure zorroan erakarriko dute, bide on bat botako dute oinen azpian eta pentsamendu egokiak jarriko dizkizute. Amuleta kargatzeko erritua udan egin behar da.\nIrten ilunabarrean hirusta eremura.\nJarri amuleta lurrean eta eseri ondoan, Ekialderantz begira.\npiztu elizako kandela, eutsi bi eskuekin amuletearen gainean.\nEsan: “Eguzkia gorria da, eguzkia garbi dago! Atera basoaren atzetik, argitu niretzako bidea (irakurlearen izena) eta erakarri zorte ona, egun argian lagun nazala, inora eta inoiz ez nau alde egiten. Nire esku egon dadila hori egitea. Sortu. Itxita. Ezkutatuta. Ahaztuta ".\nAhotsaren zortearen bertsioa - zer lortu nahi duzu. Karrera, arrakasta akademikoa, arlo batean edo bestean arazorik ez izatea, dirua, irabaztea oso zaila den tokian irabaztea.\nHurrengoa: lurperatu 2 egun eta bi gau eremu berean, hirustak arrakasta eta zorte ona ekar dezakeelako edozein negozioetan. Markatu elementua lurperatuta zegoen lekua, etorri iraungitze dataren ondoren.\nFortuna Amuleto txikia prest egongo da - behar duzun guztia xurgatu du. Ez galdu, Fortunarekin harremana galtzea oso larria delako, agian ez dago bigarren aukerarik.\nEtxeko amuleto handia\nAmuleto handi bat etxerako edo bulegorako egin ohi da. Hau ez da elementu bat, ontzi batean jarritako multzo bat baizik:\nGelan itxi beharko duzu, leihoa bakarrik irekita utzita. Zortea, arrakasta eta dirua sartuko dira bertatik. Horrelako ontzi batean jarri behar dituzu: zilarrezko dirua, kalendula lore lehor bat, Eguzkiaren sinboloa (edozein kulturakoa).\n“O martiri bikaina, egur piloa, emakume gaiztoa! Suaren eta uraren bidez igarota, gure sabel ahulera igarotzen zara eta zorigaitza eta zailtasunak ekartzen dituzu. Nola hartu zintugun, bankuko mahaian jarri, eztiarekin eta ardoarekin tratatu eta goraipatzen hasi ginen: “Ai, Goremik Martiri Handi gloriosa! Urrean ibiltzen zara zeure burua, padurara eramaten gaituzu. Txarra adimenduna, aberatsa pobrea, erdipurdikoa zintzoa ".\nEzkerrak txanponak jartzen ditu eta eskuinak beste guztia. Itxi estalkia, pote edo kutxa bada, poltsa bat bada, josi hari gorriekin. Elementu horiek guztiak zorioneko talismanak dira, eta haien konbinazioak oso emaitza ona emango du. Mantendu horrelako zorte ontzia besteen eskura.\nDagoeneko zorte amuleto txiki bat sortu baduzu, gogoeta egin dezakezu, beti zurekin eramango duzun elementua delako. Jarri hiru kandela gorri mahai gainean. Ezkerreko eskuak piztu behar ditu. Eseri lurrean eroso lotus posizioan eta erlaxatu. Amuleta lepoan edo magalean duzula. Halako talismanak zorte onaren argi energiaren iman dira.\nSaia zaitez sentitzen edo ikusten - arrakastaren bistaratzea izango da zure laguntzaile eta laguntzailerik onena edozein erritualetan. Erabili zorte onaren xarma meditatzen ari zarenean.\nErrepikatu poliki esaldia:\n“Basoko belarraren jakinduria eta indarra nirekin izan daitezela. Ama Lurrak hazi egin du, aberastasunerako, irabazietarako, nire ametserako sakramentua izatea erabaki du ".\nEz zaitez arrotzak izan soinuak, telefonoak, deiak, ahotsak. Gutxienez 20 minutuz meditatu behar duzu, nahi izanez gero are gehiago egin dezakezu. Zure eskuak amuletetik datorren berotasuna sentitzen duenean - efektua lortzen da, arrakastaren energia kanalera konektatuta zaude. Aukera ona da amuletean sartzen zaizun urrezko argi uhin bat imajinatzea.\nMeditazioaren lehen urratsa begiak itxita lan egitea da. Mota hau menderatzen duzunean, joan bigarrenera - ireki begiak. Horrela, ezkutukoa ikustea edo imajinatzea zailagoa da, baina hau bistaratze maila altua da, eta horrek objektuak energia oso indartsua kargatzen lagunduko dizu.\nElementu hori sortzea ez da hain zaila, mago praktikatzailearen gomendio guztiak ematen baitira. Emaitza bideratu: zortea, arrakasta zure ahalegin guztietan, egun onak, dirua eta karrera. Egin behar duzuna efektua zuzen errendatzea da. Bitxia bada ere, efektua aldez aurretik ikustea jada erritualaren zati handi bat da. Zure konfiantzak bere fruituak emango ditu.\nEz zaitez hor gelditu. Zorte amuleto txiki edo handi bat sortu ondoren, elementu horietako mota guztiak lantzeko aukera duzu. Sortu zuretzako eta zure familiarako. Halako opari batek poza, arrakasta eta oparotasuna ekarriko ditu. Lan egiteko beharrezko indar guztia duzu - onena dagoeneko zure baitan dago. Bide guztiak irekita daude zuretzat - erabili profesionalen aholkuak, aztertu amuleten sorrera. Laster, zuk zeuk energiekin lan egiten ikasiko duzu, benetan garrantzitsua dena ulertuko duzu.\n"Ezin duzu maitasuna erosi", baina maitasuna erakartzeko amuleto bat izan daiteke\nMaitasun amuleto bat zure bizitzan maitasuna eta zoriontasuna erakarriko dituen talisman bat jasotzeko aukera ezin hobea da eta emozio eta inpresio biziak emango ditu. Artikuluak maitasunerako amuleto motak eta haiek aukeratzeko arauak deskribatzen ditu.\nZorte on: 13 talisman zortzi elementu guztiontzat\nZerk ekartzen du zorte ona? Batzuetan zorioneko sinbolo, irudi, tatuaje, seinale bihur daitezkeen amuleto edo objektu arruntenak izan daitezke. 13 aukera eskaintzen ditugu.\nNola egin zorte ona amuleto zeure burua\nZer izan daiteke talismanatzat eta nola kargatu objektu magiko bat? Zer da Zorioneko Amuleto Handia? Zorte ona erakartzeko talisman motak: etxeko amuletak, zorioneko aurkikuntzak, talisman naturalak, zodiakoaren zeinuaren arabera.


Beti gertatzen zaigu antzera. Politikan ez da ona horren sineskorrak izatea, bestela ziria sartzen digute behin eta berriro. Zertaz ari naizen? Hara, duela gutxi, eta negoziazio luze eta katramilatsuaren ondoren, sinestarazi ziguten Katalunian, azkenean, Gobernu indepe bat osatu zela, ardura-karguak fifty-fifty banatuz eta president kargua adostuz. “Bazen garaia! Azkenean bete da hauteskundeen emaitzetatik zetorren mandatu logikoa: gehiengo independentistari dagokion gobernu independentista osatu da!”.\nInozoak gu, handik egun gutxitara lehertu baita lapikoa, kartzelatik bertatik, indultuaren esperoan zegoela, zabaldu baitzuen gutuna Oriol Junqueras ERCren buruak, independentziaren aukera bera lurperatzeko moduko lurrikara probokatuz. Ondorengo erreakzioek, bai Katalunian bai Madrilen, eman digute seismoaren neurria. Aldiz, Euskal Herrian isiltasuna izan da nagusi. Agian ERCren jarrera honek toki oso deserosoan jarri ditu aurretik aliatu estu kontsideratu eta berarekin besarkaturik agertzen zirenak. Orain inork ez du Oriol Junquerasen ispiluan agertu nahi, nonbait.\n"ERCren jarrera honek toki oso deserosoan jarri ditu aurretik aliatu estu kontsideratu eta berarekin besarkaturik agertzen zirenak. Orain inork ez du Oriol Junquerasen ispiluan agertu nahi, nonbait"\nUlertzekoa da. Zintzotasun intelektualetik, Junquerasen azken jarrera hori guztiz onartezina delako. Ez soilik berak eta bere kideek oraintsu arte irmo defendatzen zutenaren guztiz kontrakoa delako. Hori baino urrunago ere, oraingo posizio politiko horrek ez duelako inolako koherentzia logikorik bere horretan, eta hau Junquerasek berak ere jakin behar du. Aldebakarreko ekinbidea guztiz baztertzen duzula iragartzen baduzu eta esan gatazka larria elkarrizketaren bidez,konponduko duzula, norekin eta Estatu espainiarrarekin, balizko elkarrizketa horretara inolako indarrik gabe zoaz. Ahaztu independentzia. Ahaztu erreferenduma. Ahaztu Espainiak nahi ez duen edozein helburu. Indultua eta beste ezer gutxi lortuko duzu. Eta puntu.\nHori guztia horren nabarmena bada, nola jantzi du ERCk bere jokabide politikoa orain arte? Bada, bigarren denborako independentzia dei daitekeen teoriaren bidez. Oraindik orain ez dugu independentziara jauzi egiteko aukera objektiborik, baina orain aldekoen kopurua handitu behar dugu, zabaldu, eta bigarren aldi batean, demagun 20 urte barru, izango da aukera. Teoria bitxi eta funtsik gabeko hau gure etxean ere aurkitu dugu azkenaldian, ERCren aliatu edo jarraitzaileen artean. Zer gertatzen da praktikan “teoria” honen garapenean? Bada, portaera politikoa eta are hizkera bera ere aldatuz doala; jada ez da horrenbeste independentziaz mintzatzen, eta honen ordez subirautza, burujabetza, erabaki-ahalmena eta era horretako kontzeptu anbiguoagoak erabiltzen dira. Azkenerako, Estatuan den gobernu bat edo beste hobesten da, eta hura lagunduz, Estatuari bera ri laguntzen zaio egonkortzen, eta horrela ahaztu egiten da praktikan gure Estatu propioaren aldarria. Ez da beharrezko ikusten. Horren ordez, txandako gobernuarekin negoziatzen dira egoera lazgarrienen hobekuntzak, direla indultuak, direla preso direnen egoerak arintzea.\nOrduan, zertara dator herritarrei independentzia promesak egitea, batez ere hauteskunde bezperatan? Zertara dator gehiengo independentistako gobernuak osatzea? Zertara parlamentuetan gehiengoak soberanistak direla goraipatzea? Hitz egin dezagun argi: kale mobilizazio sendorik gabe, Madrileko txandako gobernua desegonkortu eta dantzan jarri gabe, geure balio eta nazio-helburuei tinko eutsi gabe, independentzia ez da inoiz benetako aukera izango eta ez da sinesgarria izango. Dagoen Estatu horren subditoak izango gara, ez badugu independentziara joan nahi.\nKanal hauetan artxibatua: Iritzia | Independentismoa | Katalunia


barren.eus - Elgoibarko Izarraren santa eskean izena emateko epea urtarrilaren 29an amaituko da\nElgoibarko Izarraren santa eskean izena emateko epea urtarrilaren 29an amaituko da\nArgitaratua: 2016-01-18 11:33\n1994an berreskuratu zuen Elgoibarko Izarrak Santa Ageda bezperan baserriz baserri kantuan eta eskean irteteko ohitura, eta usadio zaharrari huts egin zioten lehen urtea izan zen iazkoa. Elurra mara-mara egin zuen eta ez irtetea erabaki zuten. Ondo bidean, eguraldiak laguntzen badu, otsailaren 4an irtengo dira aurten.\nElgoibarko Izarrak antolatutako santa eskean parte hartzen duten lagunak otsailaren 4an, 14:30ean, elkartuko dira Kalegoen plazan, eta bi taldetan banatuta, Elgoibarko baserri-auzoetan jardungo dute kopla kantari, 22:00ak aldera arte. Ondoren, Aiastiako elkartean afalduko dute.


URBEHA proiektua - Ur-ingurunearen babesa. Isurketak. Tramiteak\nEuskal Autonomia Erkidegoko hondakin-uren araztegietan SARS-CoV-2aren jarraipena egiteko URBEHA proiektuaren helburua alarma goiztiar sistema gisa balio izatea da, karga birikoaren aldaketa esanguratsuak detektatuz Eusko Jaurlaritzako Osasun Sailak erabakiak hartzeko laguntza tresna izan dadin.\nPartehartzaileen arteko lankidetza\nLaginen analisia eta emaitzen interpretazioa\nEmaitzak ezagutu (aginte taula)\nTrantsizio Ekologikorako eta Erronka demografikorako Ministerioak (MITERD), berriz, VATar proiektuaren barne , hiri-mailako zenbait EDAR hautatu ditu, hondakin-uretan SARS-CoV-2 birusak duen presentzia eta kontzentrazioa aztertzeko, birusak biztanlerian duen zirkulazioa antzemateko adierazle epidemiologiko gisa balio dezan. Ildo horretan, MITERD, EAEri dagokionez, laginak hartzen eta SARS-CoV-2-aren presentzia aztertzen ari da Galindoko (Bilbo Handiko aglomerazioa) eta Krispijanako (Gasteizko aglomerazioa) EDARen sarrerako eta irteerako uretan.\nURAk, URBEHA proiektuaren bidez, jarraipena handitu du, Loiolako (Donostiako aglomerazioa) eta Atalerrekako (Irun-Hondarribia aglomerazioa) hondakin-ur araztegietako sarrerako eta irteerako urak eta Bilbo Handiko aglomerazioko saneamendu-sareko 6 puntu gehituz; horietatik, URAk zuzenean 3 puntuz arduratzen da (PR4, PR5 eta PR6 puntuak), eta Bilbao Bizkaia Ur Partzuergoak gainontzeko 3 puntuetaz (PR2, PR3 eta PR1 puntuak, azken hau Galdakaoko ospitalearen irteeragatik ordezkatu da).\nErakunde kudeatzaileen rola, hala nola Bilbao Bizkaia Ur Partzuergoa (BBUP), Añarbeko Urak (Añarbeko Urak) eta Txingudiko Zerbitzuak (Txinzer), ur-laginak astero hartzea eta zenbait parametro fisiko-kimiko aztertzea da, eta BBUParen kasuan, baita ere SARS-CoV-2ren presentzia Bilbo Handiko aglomerazioko saneamendu-sareko 3 puntutan. Laginaren karakterizazio fisiko-kimikoak informazioa osatzeko balio du, eta garrantzia izan dezake analisiaren emaitzak laginketa puntu horretan eman ohi diren balioetatik urrun badaude.\nIkerkuntza, garapena eta berrikuntzako proiektu bat izanda, funtsezkoa da partaide bakoitzak dugun ezagutza guztia amankomunean jartzea. Horregatik, URAk harreman estua du proiektuan estatu mailan murgilduta dauden ikerketa-erakundeekin (CSICeko Edafologia eta Biologia Aplikatuko Zentroa - CEBAS, Santiago Unibertsitateko Mikrobiologia eta Parasitologia Saila - USC, Tragsatec, etab.), laborategiekin, ur zerbitzuen erakunde kudeatzaileekin, unibertsitateekin, Osasun Publikoarekin eta beste erkidegoetan garatzen ari diren antzeko proiektuen arduradunekin. Ildo beretik, nazioarteko antzeko proiektuetan ireki diren ikerketa-lerroetan lortutako azken aurrerapenen jarraipena egiten da.\nHondakin uretan SARS-CoV-2aren presentzia zein den zehazteko, RT-PCR analisiaren bidez birusaren material genetikoa detektatzen da. Hauxe patogenoaren egituraren atal konkretuetan aurkitzen diren hainbat diana molekularren (N1, N2, IP4 eta e) kontzentrazioa neurtuz gauzatzen da. Aipatzekoa da interferentzia, ziurgabetasun eta gorabehera anitz aurki daitezkeela, hala nola plubiotasunagatik diluzioa, substantzia inhibitzaileen presentzia, material genetikoaren degradatzea tenperatura altuagatik, hondakin-uren araztegietan mantentze-lanak, etab, eta, horien ondorioz, lagin batzuen emaitza ez datorrela bat errealitate epidemiologikoarekin. Horrek zaildu egiten du iragarpen eredu sendo baten eraikitzea.\nProiektuan zehar metatutako esperientziatik ondorioztatu da N1 markatzailea dela erabilitakoen artean sendoena, hots, analisien emaitza alda dezaketen faktoreak harengan eragin gutxien daukan diana genomikoa dela.\nSare neuronaletan oinarrituriko eredu estatistiko aurreratuago bat eraikitzeko lan egiten ari gara. Hainbat parametroren neurketetatik abiatuta, hauen eragina analisien emaitzetan behatzeko, eta azkenik eratorritako ziurgabetasunak murrizten saiatzeko.\nJarraian, URBEHA eta VATAR proiektuen barruan EAE-n egindako analisietan lortutako emaitzak bistaratu ahal izateko aginte-koadroa erantsi da.\nEzkerraldeko zutabean laginketa-puntuaren hautatzaile bat izango dugu. Hautatzaile horretan laginketa-puntu zehatz bat aukeratuta, puntu horretan lortutako azken emaitzak isolatuko ditugu, bai grafikoan, bai kontagailuetan.\nKoadroaren goiko partean, mapa bat aurkeztan da zeinetan laginketa-puntu bakoitzean azken analisian detektatutako birusaren (N1 diana genomikoa) presentzia-maila koloreekin adierazten den. Honen eskuman, beste mapa ikusi daiteke, aurreko analisiaren emaitzekiko joera adierazten duena, koloreekin baita ere. (Koloreen legenda ikusteko, maparen goiko eskuineko izkinan dagokion botoian klik egin behar da)\nBeheko partean, emaitzen bilakaera historikoa jasotzen duen grafikoa erakusten da, hamar laginketa-puntuena baldin eta hautatzailean iragazketarik ez den egin, eta hautatutako puntuarena bestela. Grafikoaren ezkerraldean, N1 dianaren kontzentrazioaren emaitza erakusten duen kontagailu bat daukagu, eta eskuinaldean, aurreko analisiarekiko joera erakusten duen beste kontagailu bat.\nAginte-taula - Ohar orokorrak\nLaginketa-puntu batean lortutako datu absolutuak ezin dira konparatu beste puntu batean lortutakoekin; izan ere, laginak aztertzen dituen laborategiaren berezitasunen arabera (erreaktiboen marka komertziala, analisi-ekipoen eredua, etab.), bai eta laginketa-putzuaren berezko ezaugarrien arabera ere (saneamendu-sareak puntu horretara arte duen luzera, hondakin-uren konposizio espezifikoa), emaitzetan balio absolutuen maila desberdinak lortzen dira. Beraz, laginketa-puntu bakoitzean lortutako presentzia emaitzak puntu horretan bertan lortutako gainerako emaitzekin baino ezin dira alderatu, horregatik, datu esanguratsuenak joerakoak dira.\nAztertutako diana genomikoa (N1) aztertzerakoan laborategiaren kuantifikazio-muga 4,4 log10 (cg N1/L) da. Horregatik, presentzia-tarte txikienaren beheko muga 4,4 da.\nLaginen analisia eta emaitzen interpretazioa fitxan azaltzen den bezala, laginketa aurreko orduetan pilatutako prezipitazioak direla eta emandako laginaren diluzioa da analisien emaitzak distortsionatu dezakeen interferentzia ohikoena. Edozein interferentziaren ondorioz emaitzak nabarmenki distortsionatuak daudenean ohar bat gorriz agertuko da dagokion aginte-taulako kontagailuan. Datu horiek ez dira baliozkoak, ez aurreko emaitzekin alderatuak izateko, ezta errealitate epidemiologikoa aztertzeko.\nAzken aldaketako data: 2021/10/19


Artista baten galderak mitin baten erdian\n2020ko apirilaren 05a, igandea | Ordua Euskal Herrian 09:51:27\nHonezkero zaila zaigu artistarik gabeko ekitaldi politikorik irudikatzen. Ohiko mitinetatik ihesi, azken urte luzeetan klase guztietako artistei deitu zaie mezu politikoren baten aldeko edo aurkako jaialdietan beren ekarpena egin dezaten, publikoaren emozioa jomugan. Baina nolako testuingurua da ekitaldi bat jardun artistikorako? Ze arrisku ditu entzulearen emozioa aldez aurretik bilatzeak? Zer da artista konprometitu bat? Gai horiez eta beste batzuez aritu gara Ines Osinagarekin eta Hedoi Etxarterekin.\nHainbat artistak parte hartu zuen aurtengo martxoan Elgoibarren Arnaldo Otegiren ongi etorrian. Euskal Herrian ohikoa da sortzaileek ekitaldi politikoetan parte hartzea baina, formatuak ez al du birpentsatzea eskatzen?Argazkia: Dani Blanco\n“Ekitaldi politikoek igandetako meza nagusiaren antza handiegia izaten dute askotan”. Ines Osinagak dio hori, ez behin eta ez bitan halakoetan parte hartu izan duenak. Zentzuzko konparazioa, pentsatzen du batek, biak dira, gutxi asko, komunitate baten uste eta sinesmenak indartzeko tokiak. Erraz irudika daiteke: fededunak pulpitura adi, handik datozen kantu, espitx eta argibideak jarraituz. Jo txalo orain, kantatu orain, oihu egin orain, emozionatu orain, eta amaitzean, denak altxa eta etxera, irribarretsu, halako arindu sentsazio batekin, bagara zer, bagara nor, ahaztuxea geneukan hona sartu aurretik baina hartu dugu nahikoa autoestima dosi beste puska batean burua tente ibiltzeko. Oraindik ere, inguru hauetan, ezer izatekotan, identitate autoafirmaziorako tokiak baitira ekitaldi politiko gehienak. Eta hala behar dute agian. Espektakuluaren garaiotan, boteprontoan, mezu politikoekin gehiengoak konbentzitzeko aproposagoak dirudite beste bide batzuek –sare sozialek edota telebistako debateek adibidez–. Gertatzen da, ordea, ekitaldietan “zeureentzat” ari zarela jakitun bertan goxo jarduten baduzu, deus birpentsatu gabe, betiko iruditeria erreproduzituz, arriskua daukazula honezkero fededuntzat zeneuzkan batzuk galtzen hasteko.\nEmaten du azken aldi luzean badela formula bat antolatzaileei sistematikoki bururatzen zaiena, izan baliabide gutxiko ekitaldietarako, izan azpiegitura erraldoiekin egiten direnetarako: klase guztietako artistak gonbidatzea, bertsolariak eta musikariak nagusiki, baina baita poetak, idazleak edota dantzariak ere. Orduan sortzen dira galderak: zein toki dute artistok ekitaldi politikoetan? Beren kabuz aritzeko askatasun osoa daukate, edo aurrez ezarritako funtzio bat betetzera mugatzen dira? Itxura batean, behintzat, aipatu testuinguruak ez du aproposena ematen deus artistikoki interesgarririk sortzeko, baldin eta artea ulertzen bada printzipio, balio edota usteak zalantzan jarraraziko dizkizun ekintza bezala. Beraz, zertarako deitzen zaie artistei? Zer bilatzen da haiengan?\n“Fronte gehiegi dauzkagu irekita eta horien alde aurpegia emateak balioa izango badu,\nezin gara erre”\nBada pentsatzen duenik sobera gogoetatu gabeko galderak direla, eta, besterik gabe, inertzia nagusitu dela. Halako zerbait aipatzen zuen Asier Azpiroz bertsolariak Bertso marionetak izeneko artikulu batean: zenbait ekitalditan kantatzerakoan soberan sentitu izan dela, eta bera ez balego berdintsu edo are hobe litzatekeela. “(Ekitaldiaren) mezuarekin bat egin arren, talde baten doinu eta errimadun mezu panfletarioa botatzeak, halako hozkirri bat eragin zidan bizkarrezurrean behera”, zioen Azpirozek, aldi berean galdetuz: “Beharrezkoa al da toki guztietan bertsoa egotea? Bertsoari berari ez al dio kalte latza egiten?”. Ekitaldien antolatzaileei minutu batez gaiaz gogoetatzeko eskatzen zien artikuluan. Musikariekin antzerako zerbait gertatzen dela uste du Osinagak: “Herri honetan txanpinoi bat jartzen badugu herriko plazan, kantu bat egiten diogu. Badirudi sinetsita gaudela kantuek badutela halako mobilizazio gaitasun bat defendatu nahi dugun kausa hori mundu osora zabaltzeko, jende guztiak izango duela haren berri… Eta susmoa daukat alderantziz ez ote den”.\nIgaro dira bi urte Azpirozen artikulu hartatik, ekitaldigintzak aurrera darrai eta oraindik ere masiboki deitzen zaie artistei, betiko mitin zurrunei kolore pixka bat eman diezaioten, mikrofonoko arrazoi zurrunak aski ez eta publikoa modu irrazionalago batean beregana dezaten; funtsean, entzulearen enpatia bilatuko duen osagaia jartzeko: emozioa. Ez da kontu berria. Hedoi Etxartek gogoratzen du XX. mendeko arte ekoizpen kritikoaren eztabaiden ardatzetako bat izan zela emozioarena. Stanislavski versus Brecht. “Jendea iritziz aldatuko dugu enpatiaren bidez ala arrazoiaren bidez? Ze gutasun sortzen da batean eta ze gutasun bestean? Ez badugu norbaitekiko enpatia ez delako gure antzekoa ez dugu bere alde borroka egin behar?”.\n“Ekitaldi politikoetan aritzeari baiezkoa emateak gehiago du konpromiso politikotik artistikotik baino”\nBaina emozioa aldez aurretik bilatzea oso arriskutsua izan daiteke artistikoki, oholtzan nagusitu ohi den jardunak zerikusi handiagoa izaten baitu museoko kulturarekin sorkuntzarekin baino. Azken batean, komunitate oso bat emozionatu nahi duenak derrigor jo behar du komunitate horrek elkarbanatzen dituen erreferentzietara, ondare hori erabili behar du eraginkorra izango den modu batean, eta bukatzen du egiten egin litekeen akatsik larrienetako bat: politikoki eraldatzailea den mezu bati laguntzeko artistikoki oso kontserbadorea den artefaktu bat sortzea.\nZer igarotzen da artistaren burutik ekitaldi politiko batean parte hartzeko gonbita jasotzen duenean? Etxartek, Leninen eskolaren jarraitzaile deklaratuak, artista iraultzarako torloju eta gurpiltxo gisara ulertzen du, eta, halakoetan, bere buruari galdetzen dio: “Ze ekarpen egin dezaket jada mobilizazio horretan ari direnek egin ez dutena baina bertan behar duena? Nola izan ahalik eta ulergarriena? Bada lekua formatu horretan egoten ez den berrikuntza estetikorik sartzeko protagonismorik bilatu gabe?”. Osinagak, ostera, bi plano desberdinetan ulertzen ditu pertsona eta artista. Eta, beraz, bereizi egiten ditu pertsonalki babesten dituen kausak eta artistikoki babesten dituenak. “Bada denbora bat erabaki nuela publikoki gai batzuen alde agertzea, eta beste batzuen alde ez. Ez alde ez nagoelako, alde agertu nahi ez dudalako baizik. Herri honetan kolore askotako kamisetak jantzi ditugu: laranja, berdea, urdina, morea… Fronte desberdin gehiegi dauzkagu irekita. Eta horien alde aurpegia ematean, aurpegi horrek balioa izango badu, ezin dugu erre”.\n“Badago eszena zombie bat punk-rockari eta skari lotutakoa: erreakzionarioa da forma musikaletan, hitzetan eta erritualetan”\nPresoen eskubideak eta feminismoa. Horra Osinagak ia sekula ezezkorik ematen ez dien bi gai. Bada denbora bat erabaki zuela gai horien alde bustitzea, eta beste batzuen alde ez. “Horrelakotan, baiezkoa emateak gehiago du konpromiso politikotik artistikotik baino. Gertatzen dena da eskaparatean jartzen duguna gure ni artistiko hori dela, eta askotan ni artistiko horrek bukatzen duela egiten inoiz egingo ez lituzkeenak, ni politiko horren izenean”. Gainera, gehienetan, kantatzea ez beste edozertarako deitu izan diotela gogoratu du: bideo bat grabatzeko, testu bat irakurtzeko, ezer esan gabe prentsaurrekoko argazkian ateratzeko, kontzertuan kamiseta janzteko, kontzertuaren erdian mikrofonotik hitz batzuk esateko… gero, tartean behin, ekitaldietan kanturen bat jotzeko, eta, azkenik, kasurik onenetan, bere kantu bat talde osoarekin batera jotzeko. “Beti esan izan dut mikrofonoa dela gure arma gauzak kontatzeko eta aldatzen saiatzeko. Baina horrelakoetan behin eta berriz, zera sentitzen dut: nik musikari izan nahi nuen!”. Kontraesan handiz bizi du musikariaren eta pertsonaren arteko talka. “Pentsatu izan dut artistikoki garesti ordaindu dudala horrelako ekitaldietan gehiegitan parte hartu izana, baina barruak hala eskatu izan didalako egin dut. Musikari izatea gauza bat delako, eta musikari izatea Euskal Herrian beste bat. Eta are gehiago: emakume musikari izatea Euskal Herrian beste zerbait diferentea”.\nEsaera berriak dio: “Hasten da artista konprometitu bat ekitaldi politikoz ekitaldi politiko, eta amaitzen du ez artista eta ez konprometitu izaten”. Ez da, noski, baieztapen serio bat, baina balio dezake uste batzuk auzitan jartzeko. Esaterako, zergatik den hain atzerakoia, salbuespenak salbuespen, egun ekitaldi politiko nagusien inguruan mugitzen den musika eszena. Etxartek aipatzen du joera bat: “Badago eszena zombie bat punk-rockari eta skari lotutakoa, revivalean bizi dena, eta ez dena soilik kontserbadorea, zuzenean erreakzionarioa da: forma musikaletan, hitzetan eta erritualean”. Izan daiteke, agian, konpromisoa ulertzen delako oso modu hertsian, batez ere ekitaldietan parte hartzeari edota lelo esplizituak kantatzeari lotua. Bururatzen zaizkio, hala ere, beste modu batera beren jardunean politika zuztarretaraino daramaten artista batzuk: Maialen Lujanbio Euskadi Irratian edo Unai Iturriaga Jakinen, adibidez. Edo haien jardun musikala zentzu sakoneko politikaz bete dutenak: Broken Brothers Brass Band taldeak kasu, “komunitatea inplikatuz, erritmo eta harmonia sofistikatuekin, letra garratzekin”. Badira, orobat, haren ustez, ekoizpen bideak politizatu dituztenak “Bidehutsekoek edo Kerobiak bezala: lizentzien eta banaketen bidez”. Edo soinu banda eta Think Tank izan direnak, “Negu Gorriak eta Fermin Muguruza edo La Polla Records bezala”.\n“Jendea iritziz aldatuko dugu enpatiaren bidez ala arrazoiaren bidez? Ze gutasun sortzen da batean eta ze gutasun bestean?”\nEkitaldigintza inguruko eszena kontserbadore hori azalduko lukeen beste arrazoi posible bat: hainbat artistak ikusgarritasuna bilatzeko erabiltzen dituztela toki horiek. Neurri batean, hor agertzeak balio diela beren burua plazan kokatzeko, “hemen nago” oihukatzeko, eta, bide batez, urtean zehar plaza gehiago ziurtatzeko. Ez da paradoxa berria: kausa kolektiboen aldeko ekitaldietan parte hartuz egitea norberaren interesen alde. Osinagak sarritan pentsatu izan du gaiaz: “Urtean egiten ditugun kontzertuetatik zenbat dira atzean inongo pankartarik ez dutenak? Eta zenbaterainoko mobilizazio gaitasuna daukate? Musikariok zenbat jenderaino hel gaitezke inongo testuinguru militanterik gabe?”. Eta, azken bat: “Ekitaldi politikoek behar dituzte artistak ala Euskal Herriko eszenak behar du atzean pankarta?”.\nMartxa eta borroka ezin dira bereizi garai berriotan.\nKanal honetan artxibatua: Politika kulturalak


Ris 3 Espezializazio Adimentsuko Estrategia Amurriora iritsi da Innobasque-ren eskutik - Amurrio Bidean\n5 abendua, 2017 /in Albisteak /by Amurrio Bidean\nEnergiaren gaiari buruzko jardunaldia egingo da abenduaren 12an\nRis 3 delakoa edo Espezializazio Adimentsuko Estrategia Amurriora iritsi da Innobasque-ren eskutik. Zaraobe Institutuak eskualdeko enpresei eta ekoizpen-sektoreetako beste eragile batzuei zuzendutako jardunaldi bat antolatu du, Innobasque berrikuntzarako agentziaren deialdiari erantzuna emateko. Abenduaren 12an egingo da, ReforAmurrio Enpresaldean, 12:30ean. Energiaren gaia aukeratu da jardunaldi horretarako, eta Laudioalde Lanbide Eskola eta Amurrio Bidean ere lankidetzan aritu dira antolamenduan.\nTopaketa horretan, energiaren auziari lau ikuspegitatik heltzen dioten lau hitzaldi entzun ahal izango dira. Innobasqueko energiaren pilotajeko taldeko arduradun batek azalpenak emango ditu, alor horretan ekimen berritzaileak egiteko esparru orokorrari eta finantza-tresnei buruz. Jarraian, Amurrioko Udalak Amurrioko enpresa-eremuetako «Trantsizio energetikoa» ekimena aurkeztuko du. Bestalde, Zaraobe Institutuak Haizerrota proiektuaren funtsezko ideiak azalduko ditu. Azkenik, ekimen arrakastatsu bat ezagutzera emango da; kasu honetan, Baiwind enpresarena, autokontsumorako energia sortzearen alorrekoa. Eskualdeko enpresa eta erakundeak gonbidatuko dira jardunaldira.\nhttps://i1.wp.com/amurriobidean.eus/wp-content/uploads/2017/12/gonbidapena-001.jpg?fit=1191%2C567 567 1191 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2017-12-05 10:20:222017-12-05 10:20:22Ris 3 Espezializazio Adimentsuko Estrategia Amurriora iritsi da Innobasque-ren eskutik\nAzaroaren 16ra arte irekita egongo da Aiara eta Amurrioko Erakusleihoen... Amurrioko 2017ko Eguberrietako Erakusleihoen Lehiaketan herri-epaimahai...


Erabilitako automobilen salmentak %5,8 igo ziren lehen bederatzi hilabeteetan | Consumer\nErabilitako automobilen salmentak %5,8 igo ziren lehen bederatzi hilabeteetan\nPrezio txikiko eta antzinatasun handiko autoak bultzatzearen ondorio dira zifra horiek.\nUrteko lehen bederatzi hilabeteetan, erabilitako automobilen salmentak 1,13 milioi unitatekoak izan ziren, hau da, %5,8ko igoera izan zen 2009ko epe berarekin alderatuta, Ibilgailu Motordunen Saltzaileen Elkarte Nazionalaren (Ganvam) datuen arabera. Igoera hori prezio apaleko eta antzinatasun handiko autoak bultzatzeagatik gertatu zen, elkarteak adierazi zuenez.\nHala ere, bigarren eskuko ibilgailuen merkatuak moteldu egiten du ekitaldian izandako hazkundea, %9,5eko progresioarekin itxi baitzuen 2010eko lehen seihilekoa. Izan ere, hirugarren hiruhilekoan, erabilitako autoen salmentak %0,8 jaitsi ziren, 2000E Planaren amaierak eragindako inpaktuagatik.\nLehen bederatzi hilabeteetan, 1,4 kotxe erabili saldu ziren Espainian ibilgailu berri bakoitzeko, bigarren eskuko ibilgailuen salmentak %44 baino gehiago igo baitziren berrien matrikulazioak. Ganvam-ek dioenez, urtearen amaieran 1,6 bat laguneko proportzioa erabil daiteke berri bakoitzeko, baldin eta kontuan hartzen bada matrikulazioak asko jaitsi direla erosteko laguntzen amaieragatik.\nKrisi ekonomikoaren ondorioz, gazteek, etorkinek eta langabeziak edo soldata-murrizketek eragindako langileek auto merkeen eskaera handitu egin dute. Zortzi urtetik gorako auto-salmentak transakzioen %59 dira, eta hiru urtetik beherako automobilekin egindako eragiketak, berriz, %16 baino ez dira.\nSaltzaileen patronalak, gainera, egiaztatu du partikularren arteko salerosketa-eragiketak hazi egin direla; izan ere, lehen bederatzi hilabeteetan kopuru osoaren %58 izan ziren eta, oro har, prezioak beherantz bultzatzen dituzte, profesionalek parte hartzen duten transakzioekin alderatuta. Ganvam-en datuek erakusten dute inportatutako autoen salmentak %2,8 jaitsi direla, eta urtarriletik irailera bitartean 24.856 unitate merkaturatu direla.\nautoak automobilak erabiliak ocasión-eu


Blog sobre el yacimiento de Iruña Veleia en Alava, sus grafitos, ostraca y otros temas de Arqueología | ama ata: Aginteak du giltza ('El poder tiene la llave')\nAginteak du giltza ('El poder tiene la llave')\nArtículo de opinión de Joan Mari Irigoien, escritor de gran prestigio, ha publicado hoy en Berria un artículo estupendo titulado Aginteak du giltza ('El poder tiene la llave'). Entre otras cosas emplaza a Pako Etxeberria (sin nombrarlo) a que se moje con la investigación de los huesos, y a movilizarse si no hay una solución satisfactoria en breve.\n2016ko Inoxenteen Egunean, Juan Martin Elexpuruk Veleiari buruz idatzitako artikulu bat irakurri nuen BERRIA-n (Ostrakak eta ostrukak), eta aitortu behar dut, hunkituta ez ezik, jota ere geratu nintzela, ezin ulerturik hainbat eta hainbat kontu...\nEzer baino lehen esan beharra dut ni ez naizela arkeologian aditua, eta ez espero nigandik, beraz, gaiaren inguruko iritzi kualifikatu bat: ez eska gari zumarrari...\nAuzi honetan, Iruña-Veleiako aztarnategia dugu eztabaidagai. Lehia gehienetan bezala, hemen ere bi giza talde ditugu —mailako jendea dago biotan— aurrez aurre: Iruña-Veleiako aztarnategiaren benekotasunean sinesten dutenak (Eliseo Gil, Juan Martin Elexpuru, e.a.), eta sinesten ez dutenak (EHUko irakasle batzuk nagusiki, unibertsitateak berak eta Lopez de Lacalle kultura diputatuak bultzatuak: Julio Nuñez, Gorrochategui, e.a.).\nHauek —sinesten ez dutenek— autoritate akademikoen eta instituzioen aldekotasuna dute, eta beraiek dira, ondorioz, auzi honetan indartsu eta boteretsuenak; besteek, berriz —sinesten dutenek—, ez dute inongo entitate ez publiko ez pribaturen laguntzarik, eta ahal dutena egiten dute, autoorganizazio moduko batean, hitzaldiak emanez, bisita gidatu alternatiboak eginez...\nIndarra eta boterea edukitzeak, hala ere, ez du zerikusirik auzi batean arrazoi izatearekin ala ez. Neronek, adibidez —ez naiz esaten ari Veleiako aztarnategian sinesten ez dutenak nerondarrak direnik, ez naiz hain dorpea—, boterea eta indarra zuen, baina ez zait iruditzen Erroma erre eta kiskaltzea arrazoizko ekintza bat izan zenik. Aldiz: erokeria bat izan zen. Esan nahi dudana da gure auzian indartsu eta boteretsu direnek ezin ondoriozta dezaketela —boterea eta indarra dutelako, hain zuzen— Iruña-Veleiako aztarnak faltsuak direla.\nBitartean, baina, urteotako sufrimendua ikaragarria izan da. Ez dut ezagutzen nolakoa den aztarnategiaren benetakotasunean sinesten ez dutenen gogo aldartea. Alde horretan ere izango ziren eta izango dira minak, eta minek eragindako mendeku nahiak eta sentimendu ilunak, borrokaren momentu honetan aurkarien gainetik sentitzetik letozkiekeenak... auzia luzatzea eta luzatzea ez baita boteretsuentzat gainkarga; denbora horrek berak, ordea, nekatzen, higatzen eta zapaltzen ditu kontrako bidean ari direnak. Bertatik ezagutzen baitut nik aztarnategiaren benetakotasunean sinesten duen jendearen mina. Haiek pasatu duten eta pasatzen ari diren kalbarioak ez baitu izenik. Eta ez baitago eskubiderik. Baina utz diezaiogun Juan Martini bere artikulutik hitz egiten: «Inozoak gu, urte bat edo biko gauza izango zela pentsatzen genuen gerra honetan sartu ginenean. Hamar urte igaro dira [...]». Eta aurrerago: «Eliseo Gil bota zuen tribunaleko kide izan zen Julio Nuñez. Gero aztarnategiko zuzendari izendatu zuten. Epaile eta onuradun aldi berean. Hondeamakina handi batez ia 10.000 m2 harrotu zituen. Haren aurkako kereilak artxibatu egin ditu epaitegiak. Zazpi urte darama aztarnategian eta ez du oraindik ia ezer publikatu. Bi milioi euro gastatu ditu; diru publikoa. Aurten EHUk kendu egin du Iruña-Veleiako zuzendaritzatik eta unibertsitateko irakaskuntzatik, publiko egin ez diren arrazoiengatik. Aurtengo udan aldundiak Qark enpresari adjudikatu dio indusketa, inolako lehiaketarik gabe. (...) Ilunpea eta kaosa erabatekoa da». Eta nik sinesten diot Elexpuru jaunari, ikusi ere ikusteko posibilitatea izan baikenituen euskaldunok irudi batzuk Euskal Telebistan, barregarritzat joko nituzkeenak, negargarriak izan ezean... entzule-ikusleok izan ez ginen, bada, hondeamakinak aztarnategian gauzatutako hondamendiaren lekuko izan! Lurra harrotu: 10.000 m2, gainera! Hantxe hondeamakina aztarnategian, elefante bat txatartegi batean lez! Gogoratzen naiz niri, albistea entzun eta irudiak ikusi orduko, jira-biraka hasi zitzaizkidala begiak, marrazki bizietan lez, ene begiek bekoz beko zuten hura ezin sinetsirik. Erokeria bai hura, eta ez nolanahikoa...!\nNola ez zitzaidan, geroztik, autoritate akademikoen jokabidea susmagarri egingo? Bai, egia da badudala berezko edo neurezko joera bat, boterearekiko mesfidati izatera naramana. Eta, hala ere, ez dut esango, ez, hondeamakinaren irudiak ikusi orduko itsu sinesten hasi nintzela aztarnategiaren benekotasunean, konbertitu bat bezala... auzian galtzaile ziruditenen alde lerratzen nintzela. Ez. Lehenago esan dut, izan ere, ez naizela arkeologian aditua. Funtsezko auziari buruz, beraz, ez dakit zer giza taldek duen arrazoi, alde batekoak edo bestekoak. Auziak badu, ordea, irtenbidea. Baina utz diezaiogun Juan Martin Elexpururi hitz egiten: «Eta pentsa atzerriko laborategi espezializatu batek astebetean erabaki lezakeela auzia, eta agian etxeko batek ere bai, grafito asko hezurrean eginak baitaude, eta gauza ezaguna da gurean daudela hezur-irakurlerik onenak». Pentsatzen dut esaldi horretan dagoela soluzioa.\nAzter ditzatela zeramikazko piezak arkeometrian espezializatutako atzerriko laboratorio batean! Esan didatenez, badira garantia osokoak, diru apur baten truke gustura egingo luketenak lan hori. Hezurrezkoak, berriz, azter ditzatela hemen, gure adituek aski bailituzkete C14 proben emaitzak eta begiz eta mikroskopioz egindako azterketak, duda-izpirik gabeko epaia emateko.\nAre gehiago: proba horiek egitea hain erraza bada, zer ibili gara urteotan jendearen mina luzatzen...? Zergatik dira beldur autoritate akademikoak, hain ziur badaude, beste alde batetik, Iruña-Veleiako ostraken faltsutasunaz? Zergatik borroka honen luzatze mingarri hau eta zergatik oskurantismo hau, auzia di-da batean erabaki daitekeenean?\nEsaldi horretan, halaber, Elexpuru jaunak aipatzen du proba horiek Euskal Herrian ere egin litezkeela osoki, «grafito asko hezurrean eginak baitaude, eta gauza ezaguna da gurean daudela hezur-irakurlerik onenak». Eta hori irakurrita, munduan fama duen izen bat etorri zait burura... zuri ere izen hori bera etorriko zitzaizun, irakurle. Bada, hain zaila al da autoritate akademikoek arkeologo zintzo bezain prestigiotsu horri proba guztiak egiteko baimena ematea —C14renak eta gainerakoak—, auzian duda-mudarik izan ez dadin?\nNik beti pentsatu izan dut harrokeria aholkulari eskasa dela: pasadizo batekin ilustratuko dut esan berri dudana. Guztiok dakigu nor zen Carlos Barral, editore handia ez ezik, idazle aparta ere izan zena. Bada, egun batean, Garcia Marquezek Cien años de soledad bidali zion, ea nobela hura argitaratzeko modukoa ote zen. Eta Carlos Barralek honela erantzun zion: «Nobelak ez du balio, eta ez da arrakastatsua izango». Hondo-hondoraino sartu zuen hanka editore jakintsuak!, bistan da. Ildo beretik, baina... benetakoak edo faltsuak ote dira Iruña-Veleiako ostrakak? Altxor bat ote dugu aztarnategi horretan edo txakurraren putza? EHUko autoritate akademikoek, Arabako Diputazioak eta Gasteizko Epaitegiak dute agintea, dute hitza, dute euskaldunok egia jakiteko posibilitatearen giltza!\nBehar diren probak egitearen alde gaudenok mobilizatzen hasi beharko dugu, ezta...?\nPor Koenraad Van den Driessche - 1/11/2017 10:47:00 p. m.\nEtiquetas: Joan Mari Irigoien, veleia\nLa relación temporal de un arbol y una bañera


Luke 21 (Basque (Navarro-Labourdin): New Testament) - České uživatelské rozhraní\n1 Eta behatu çuenean ikus citzan abratsac eçarten cituztela bere donoac truncora.\n2 Eta ikus ceçan emazte alhargun paubrebat ere bi peça chipi eçarten cituela.\n3 Eta erran ceçan, Eguiazqui diotsuet, ecen alhargun paubre hunec berce guciéc baino guehiago eçarri vkan duela.\n4 Ecen hauc guciéc soberaturic dutenetic eçarri vkan duté Iaincoaren oblationetara: baina hunec bere paubreciatic bere sustantia çuen gucia eçarri vkan du.\n5 Eta batzuc erraiten çutenean templeaz, ecen harri ederrez eta emaitzaz ornatua cela, erran ceçan.\n6 Hauc dirade miratzen dituçuenac? ethorriren dirade egunac ceinetan ezpaita gueldituren harria harriaren gainean deseguin eztadin.\n7 Orduan interroga ceçaten hura, cioitela, Magistruá, noiz bada horiac içanen dirade? eta cer signo içanen da horiac ethorri behar diradenean?\n8 Eta harc erran ceçan, Beguirauçue seduci etzaitezten: ecen anhitz ethorriren dirade ene icenean, dioitela, Ni naiz Christ: eta dembora hure hurbiltzen da: etzoaztela bada hayén ondoan.\n9 Eta ençun ditzaçuenean guerlác eta seditioneac ezalbeitzinteizte icit: ecen gauça hauc lehen ethorri behar dirade: baina ezta bertan fina içanen.\n10 Orduan erran ciecén, Altchaturen da nationea nationearen contra, eta resumá resumaren contra:\n11 Eta lur ikaratze handiac içanen dirade lekutic lekura, eta gosseteac eta içurriteac, eta icidurác: eta signo handiac içanen dirade, cerutic.\n12 Baina gauça hauen gucion aitzinetic bere escuac eçarriren dituzte çuen gainean, eta persecutaturen çaituzte, liuratzen çaituztela synagoguetara eta presoindeguietara, eramanic Reguetara eta Gobernadoretara, ene icenagatic.\n13 Eta horiac helduren çaizquiçue testimoniagetan.\n14 Eçarçue bada çuen bihotzetan, aitzinetic ez pensatzera nola ihardetsiren duçuen.\n15 Ecen nic emanen drauçuet aho, eta iaquite ceini ecin contrastaturen baitzaizquio, ezeta resistituren çuey contrastaturen çaizquiçuen guciéc.\n16 Halaber liuraturen çarete aitéz eta améz eta anayéz eta ahaidéz eta adisquidéz: eta çuetaric hil eraciren duté:\n17 Eta guciéz gaitzetsiac içanen çarete ene icenaren causaz.\n18 Baina çuen buruco bilobat ezta galduren.\n19 Çuen patientiáz posseditzaçue çuen arimác.\n20 Eta ikus deçaçuenean Ierusaleme gendarmeriaz inguratua, orduan albeitzinequite ecen hurbil datela haren destructionea.\n21 Orduan Iudean diradenéc ihes albeileguite mendietarát: eta haren artecoac retira albeilitez: eta campoetan diradenac ezalbeilitez hartan sar.\n22 Ecen mendequiozco egunac dirade hauc, scribatuac diraden gauça guciac compli ditecençat\n23 Eta dohain gaiz emazte içorrén eta eredosquiten duqueitenén egun hetan, ecen necessitate handia içanen da lur haren gainean, eta hira populu hartan.\n24 Eta eroriren dirade ezpataren ahoz, eta captiuo eramanen dirade natione gucietara, eta Ierusaleme aurizquia içanen da Gentiléz, Gentilén demborác compli daitezqueno.\n25 Orduan içanen dirade signoac iguzquian eta ilharguian eta içarretan: eta lurrean afflictione nationetan ez iaquinez cer eguin, orroaz daudela itsassoa eta bagác:\n26 Hala non guiçonac hilac beçalacaturen baitirade iciduraren handiz, eta mundura ethorriren diraden gaitzén beguira egoitez: ecen ceruètaco verthuteac ikaraturen dirade.\n27 Eta orduan ikussiren duté guiçonaren Semea ethorten dela hodey batetan bothere eta gloria handirequin.\n28 Eta gauça hauc eguiten has ditecenean, chuchent albeitzinteizte, eta goiti albeitzinçate çuen buruäc, ecen hurbiltzen da çuen redemptionea.\n29 Eta erran ciecén comparatione haur, Ikusquiçue ficotzea eta arbore guciac.\n30 Ia hostatzen diradela dacussaçuenean, ceuron buruz eçagutzen duçue ecen ia hurbil dela vdá.\n31 Halaber çuec-ere ikussiren duqueçuenean gauça hauc eguiten diradela, eçagut albeitzineçate ecen hurbil dela Iaincoaren resumá.\n32 Eguiaz erraiten drauçuet ecen eztela iraganen mende haur, gauça hauc gucioc eguin daitezqueno.\n33 Ceruä eta lurra iraganen dirade, baina ene hitzac eztirade iraganen.\n34 Gogoa eyeçue bada çuen buruèy, çuen bihotzac sortha eztitecen gormandiçaz, eta hordiqueriaz, eta vicitze hunetaco ansiéz: eta subitoqui gainera ethor eztaquiçuen egun hura.\n35 Ecen laço batec beçala attrapaturen ditu lur guciaren gainean habitatzen diraden guciac.\n36 Veilla eçaçue bada, dembora gucian othoitz eguiten duçuela, ethorteco diraden gauça guciey itzurteco digne eguin çaiteztençat, eta guiçonaren Semearen aitzinean egon ahal çaiteztençat.\n37 Eta egunáz templean iracasten ari cen, eta gauaz Oliuatzetaco deitzen den mendian egoiten cen.\n38 Eta populu gucia goicean ethorten cen harengana, templean hura ençun leçançat.


"Battiato" (Asier Ezenarro) - etakitto.eus\n“Battiato” (Asier Ezenarro)\nETA KITTO 2021, Eka 07\nJoan den maiatzaren 18an zendu zen Franco Battiato musikari italiar handia, 76 urte zituela. Azken urteetan erretiratuta zegoen eta komunikabidetik urrun. Alzheimerrekin bizi izan zuen bere azken aldia. Esaten dute Inmanuel Kant filosofoak ere burua galdu zuela eta bere teoria eta liburu ospetsuen inguruko ezer ez zuela gogoratzen. Ez dakigu nola izan diren Battiatoren azken egunak, baina ideia bat egin dezakegu. Zaila egiten zaigu hain sortzaile izan den musikagilea horrela imajinatzea. Kataniako maisua egiazko sortzailea izan da benetan. Pop musika, musika esperimentala eta elektronikoa landu zituen, eta operarekin ere ausartu zen. Eta azken 20 urteetan laguntzaile bikaina aurkitu zuen, Manlio Sgalambro filosofoa. Battiatok amodioa eta erromantizismoa ere ikutu zituen bere abestietan, baina beste kantari italiarrek ez bezala. Battiatok garrantzi handia eman zion erlijioari eta espiritualtasunari, sufismoaren eta budismoarengandik gertu ibili zen, eta Joan Paulo II aita santuaren aurrean ere “E ti vengo a cercare” lan miresgarria abestu zuen. Nahi duenak ere ikus dezake, gainera, youtuben Raimon Panikkar teologo eta filosofoari egindako elkarrizketa.\nGaitasun handia zuen bere abestiekin guztiok lurralde desberdinetara eramateko: Libia kolonialera “Carta al gobernador de Libia”-rekin, Napoli eta Siziliara “Despertar en Primavera”-n edo San Petersburgoko plaza gorrira “Perspectiva nevski”-rekin.\nGaur egun musika anglosaxoaiaren menpe bizi gara, hizki hutsak eta zarata burrunbatsuak leku guztiak inbaditzen ditu eta “bestelakotzat” euren burua duten talde asko oso komertzialak besterik ez dira. Askotan errepikatu dut haustea ez dela biolentziaz edo sexuaz beteriko letrak egitea, haustea handiagoa eta sakonagoa den beste bizitza bat imaginatzea da. Eta, horretarako, gaitasun handia behar da, eta ausardia. Genero desberdinetan sartzea eta ondo lantzea ere bai, baina horretarako ez da nahikoa “argialdi” edo inspirazioa izatea, baizik eta pertsona kultoa eta formatua izatea, Battiato izan zen bezala. Seguruenik jende asko egongo da Battiato bakarrik “Yo quiero verte danzar” edo “Nómadas” bere bi single arrakastatsuengatik ezaguzen zutela. Horiei gonbidatzen diet kataniar honen lan osoa ezagutu eta berarekin hunkitzeko.\n« Bidebarrieta kalearen atzealdeko etxe bat erausten hasi dira “Aroaren proposamena” (Felix Morquecho) »


Ariketa fisikoa egoki egiteko aholkuak emango dituen hitzaldia, ostiralean - Amezketa - Tolosaldeko ataria\nAriketa fisikoa egoki egiteko aholkuak emango dituen hitzaldia, ostiralean\nTolosaldeko Ataria 2019-05-20 15:28\nAmezketako Udalak ariketa fisikoa modu egoki batean egiteko jarraibide eta aholkuak azalduko dituen hitzaldi bat antolatu du. Ostiralean, hilak 24, 19:00etan izango da, kultur etxeko aretoan.\nMartxoaren bukaeran gimnasio berria zabaldu zen. Dagoeneko 60 bat amezketar direla bazkidetza egindakoak eta gimnasiora hurbiltzen direnak ariketa fisikoa egitera adierazi dute udaletik: "Eguneko edozein momentutan ikus daitezke herritarrak zinta egiten, bizikleta estatikoan edo eliptikoak erabiltzen. Halere, zenbait bazkidek udalari gimnasioko makinak erabiltzen erakusteko hitzaldi bat egiteko iradokizuna luzatu diote eta udalak ontzat hartu du ideia".\nHortaz, ostiralean, Gipuzkoan hainbat kiroldegiren kudeaketa eramaten duen BPXport enpresa espezializatuko kirol monitore batek ariketa fisikoa modu egoki batean egiteko jarraibide eta aholkuak azalduko dituen hitzaldi bat emango du. Hitzaldia bi zatitan banatuko da: lehen zatia teorikoa izango da eta ariketa fisikoaren maiztasuna, beroketa egitearen garrantzia, adin bakoitzari dagokion ariketa fisikoaren nondik norakoak, luzatze edo estiramendu ariketak nola eta noiz egin jorratuko da; eta bigarren zatian, berriz, gimnasioan bertan makina bakoitzaren ezaugarriak eta erabilpenak bertan ikusi eta ikasi ahal izango dira.\nAmezketako Udalak herritar guztiak gonbidatu nahi ditu, gimnasioaren bazkide izan ala ez izan, hitzaldian parte hartzera.


Data My Pet » Bost Online Dating Profile hanka sartzeak saihestu\nBost Online Dating Profile hanka sartzeak saihestu\nAzken eguneratzea: Jul. 06 2020 | 2 min irakurri\nOrduan online dating da, zure profila dating kritikoa da. Buruari buruz informazio garrantzitsuaren barne dituzun bermatzeko behar duzu, baina, halaber, fresko eta interesgarria mantendu nahi duzu. Azken finean, nahi ez duzun nabarmentzen!\nHona hemen zer zure online dating profilean posting saihesteko aholku batzuk:\nBad / Argazkiak desegokiak\nDezagun aurre-lehen inpresioak guztia dira eta profil argazkia duzun argazki bat garagardo bat shotgunning edo kamera off iraultzeko bada, datak potentziala galaraziz dezakezu. A argazki gehiago egokia jaso Nahiz, saiatu dela lauso ateratzen dira argazkiak saihestuz, direla gehiegi urrun ezin duzula zure aurpegia ikusten edo eguzkitako betaurrekoak jantzita zurekin. A duzu irribarrez photo simple benetan ez mirariak.\nOhizko Ortografia eta gramatika Akatsak\nEz dute denek gramatika pro bat da, eta, primeran fina. Hala ere, zure profila ortografia eta gramatika akatsak littered bada, pertsona batetara uzten daiteke zure profila bigarren pentsamendu gabe. Run spell oinarrizko txeke bat zure profila bitartez akatsak handiak harrapatzeko. I ere iradokitzen nuke ez testu laburdurak eta Lingo erabiliz (esate baterako, "ur" ordez "zure" edo "ka" beharrean "delako") Zure profil gisa argi eta ahalik eta zehatza izan nahi zure gisa.\nFonetiker Besteek bezala\nJende tona maitatzen irakurri, bidaia, zinemara joan, baliatu eta joan afari. Zara benetan zenbait gauza gustuko baduzu, bidaiatzen bezalako, gehiago landu Zergatik nahi duzu on, non izan zara eta nora joan nahi duzun. Bihurtu hasierako elkarrizketa bat Xehetasun gehiagorekin ematen baduzu lagundu ahal izango da. Ere saiatu dezakezu zure buruari buruz gauza berezia gehiago buruz hitz egiten. Hey, ez dakizu nor bestela zeramika eskolak edo espeleologia maite daitezke!\nEtzanda buruz Small Xehetasunak\nUlergarria zure ezaugarri onena erakuts zure profila nahi duzula, baina datu pertsonalak buruzko etzanda, nahiz eta txikiak direnak, ideia txarra da. Zure altuera buruz etzanda, Zure pisua edo baita zure adina ez aurre handi bat bezala dirudi aurrenekoa, baina zuk azkenik, betetzen eguneratuta batekin bada online ezagutu duzu, dute sorpresaz hartu liteke eta hasteko zer gehiago lied buruz galdetzen. Zintzotasuna politika da onena.\nHizketan Too gutxi edo gehiegi\nInork ez du nahi eleberri labur bat irakurri denean online dating profil bat irakurtzen. When profilak luzeegiak dira, jende askok sintonizatu joera eta klikatu hurrengo profilera. Gauza bera gertatzen da hori laburregia dira profilak esan daiteke. Profilarik yourself zehaztuz esaldi bat edo bi uninterested begiratzen duzu egin daitezke. Bitarteko ezin hobea aurkitzea elkarrenganako da gakoa, beraz, mantendu zure profil zehatza eta puntua.\nPet Umezaintza aurkitzea


Formula estandarra, data/ordua, errore-mezua\nUneko dokumentuari buruzko informazioa erakusten du. Lehenespenez, hautatutako gelaxken edukiaren batura erakusten da.\nBistaratzen den formula lehenetsia aldatzeko, egin klik eskuineko botoiaz eremuan eta hautatu formula. Formula erabilgarriak: batez bestekoa, balio kopurua (COUNTA), zenbaki kopurua (COUNT), maximoa, minimoa, batuketa edo bat ere ez.\nTitle is: Formula estandarra, data/ordua, errore-mezua


Eztabaida:Ilargiaren aldi - Wikipedia, entziklopedia askea.\nIlargialdi adiera honekin erabiltzearen desegokitasunaz[aldatu iturburu kodea]\nIlargialdi hitza ez da egokia, iturri terminologikoei begiratzen badiegu. Euskaltzaindiaren Hiztegian eta Orotariko Hiztegian, "ilargiak jota dagoenaren arrarokeria" esan nahi du, bakar-bakarrik. Eta Euskalterm hiztegian "Ilargiaren fase" jasota dago 4ko ponderazio markarekin. Beraz, nik ere uste dut "Ilargiaren fasea" edo "Ilargiaren faseak" izan beharko lukeela.--Koldo Biguri (eztabaida) 10:18, 9 ekaina 2018 (UTC)\nArrazoia, ilargialdi ez da egokia esanahi honetarako. Orotariko Euskal Hiztegiko definizioak, «ilargialdi» sarreran:\n(Frantsesez) «action de la lune sur les lunatiques»\n(Frantsesez) «Au fig. saute d'humeur»\n(Frantsesez) «moments de bizarrerie»\nElhuyar eta Zehazki hiztegietara jo dut, eta, gaztelaniako «fase» sarreran begiratuta, baliokidetza hauek aurkitu ditut:\nElhuyar: «fases lunares: Ilargiaren aldiak»\nZehazki: «fases de la Luna: Ilargiaren aldi(ak)»\nBeraz, Ilargiaren aldi izenburua jarri diot artikuluari. --Xabier Armendaritz 2018-06-19, 09:26 (UTC)\nNi ere ados aldaketarekin. -Theklan · · 17:26, 19 ekaina 2018 (UTC)\nNire ustez, honelako kasuetan irizpide argi eta, ahal dela, objektiboren bat erabaki beharko litzateke. Nire ustez, Euskaltzaindiaren Hiztegiko adieren ordena izan liteke objektiboena. "Ilargiaren aldiak" hobeto iruditzen zait "Ilargialdi" baino, eta, gainera, erabilera handi samarra du testuetan (googlen begiratuta); hala ere, Euskaltzaindiaren Hiztegiak niretzat pisu handia eduki beharko luke gure erabakietan, eta "Fase" hitzean hauxe dio: "2 iz. Astron. Ilargiak eta planetek, Lurra eta Eguzkiarekiko duten posizioaren arabera, azaltzen dituzten lau itxura nagusietako bakoitza; itxura horiei dagokien aldi bakoitza. Eklipsearen fase osoaren aurretik, itzalak ilargiaz nola jabetzen diren ikusi ahal izango da. Ilargiaren faseak eta Eguzki eta Ilargi eklipseak erakusten zituen lehenengo planetarioak.". "Aldi" sarreran, berriz, Euskaltzaindiaren Hiztegian ez dakar "Ilargiaren aldia" bezalako erabilerarik. EHri lehentasuna ematen bazaio WPn (eta ez dakit hori erabakita dagoen ala ez, baina nire ustez hala behar luke), "Ilargiaren faseak" ipini beharko genukeela uste dut. --Koldo Biguri (eztabaida) 16:45, 20 ekaina 2018 (UTC)\nOrriaren azken aldaketa: 20 ekaina 2018, 17:45.


CSIC birusek egiten dituzten akatsak baliatzen dituen mekanismo bat aztertzen ari da birus-eritasunei aurre egiteko | Consumer\nCSIC birusek egiten dituzten akatsak baliatzen dituen mekanismo bat aztertzen ari da birus-eritasunei aurre egiteko\nIkerketa-lerro horrek atea ireki liezaieke hiesa edo hepatitisa bezalako gaixotasunetarako tratamenduei.\nIkerketa Zientifikoen Kontseilu Goreneko (CSIC) talde bat prozedura berri bat ikertzen ari da birusek ugaltzen dituzten akatsez baliatzen diren birus-gaixotasunei aurre egiteko. Mekanismo horri buruzko azken azterketa “Journal of Virology” aldizkarian argitaratu da, eta hura hobetzeko tratamendu horren aurkako erresistentzia sortu duen birusetako bat aztertzen du.\nMacarena Sierrak, ikerketa-ildo horri buruzko lan berriaren arduradunak, birusaren aurkako metodoaren funtzionamendua azaldu du: “Biderkatzean birusak egiten dituen erroreen kopurua artifizialki handitzean datza prozedura”. Horretarako, ikertzaileak dioenez, birusen material genetikoan sartzeko eta genometan aldaketak sartzeko gai diren drogak erabiltzen dira.\nAztertzen ari diren farmakoetako bat ribavirina da. Erribabirina erabiltzen ari dira jatorri birikoko zenbait gaixotasun tratatzeko, hala nola gripea edo C hepatitisa.\nAftosaren birusa ikertu duen CSICek egindako ikerketak erakutsi duenez, birusaren mutanteak sor daitezke, eta mutante horiek hein batean erribabirinaren ekintzarekiko erresistenteak dira.\n“Horrelako erresistentziak izateak ziurgabetasunak sortzen ditu birusaren aurkako estrategia berriaren eraginkortasunean, baina beharrezkoa da haren ahuleziak ezagutzea metodoa hobetzeko”, dio Sierrak. Bere taldeak ribavirina eta beste agente batzuk, mutagenikoak zein inhibitzaileak, ikertzen jarraitzen du, tratamenduaren eraginkortasuna hobetzen saiatzeko.\nCSICeko adituarentzat, mundu osoan gai horri buruz egiten ari diren ikerketek arrakasta badute, tratamendu berriak garatu ahal izango lirateke hiesa edo hepatitis birikoa bezalako gaixotasunetarako.\nbirikoak csic gaixotasunak


Bidea eta zauria. Sei poeta 2000-2019 - Bale Zuria argitaletxea\nBidea eta zauria - Sei...\n> Liburuak>Poesia>Bidea eta zauria - Sei poeta 2000-2019\nBidea eta zauria - Sei poeta 2000-2019\nHasier Larretxea, Beatriz Chivite, Iñigo Astiz, Ione Gorostarzu, Peru Magdalena, Jon Benito\nEgileak: Hasier Larretxea, Beatriz Chivite, Iñigo Astiz, Ione Gorostarzu, Peru Magdalena, Jon Benito\n1980tik aurrera jaiotako sei poeten lanak biltzen ditu liburu honek: Peru Magdalena, Jon Benito, Hasier Larretxea, Ione Gorostarzu, Iñigo Astiz eta Betariz Chivite. Aukeraketaz eta edizioaz EHUko Jon Kortazar eta Paloma Rodríguez-Miñambres arduratu dira.\nHaien esanetan, bi bertute nabarmen ditu antologia honek: batetik, poeta gazteak eta gutxi aztertuak hautatzeko bidea eman die; bestetik, baita 2001etik aurrera euskal sistema literarioan poesiak egin duen ibilbidea aztertzekoa ere. Izenburuaren bi hitzek, "Bidea eta zauria", idazketaren prozesua eta denboraren joanak eragindako samina dakarkigute gogora. Mundua ez baita beti orekatua. “Bizi beharrak nekea eman duelako, heriotza presente dagoelako bidean”.\nGizatasunaren barrenetik idatzitako poesia da, liburuaren epilogoan Felipe Juaristik esaten digun bezala. “Idazleak ehiza-zakurra behar du izan, bere garaiko aztarnak eta lorratzak usnatu eta haiei segituz galbidean ez erortzeko”.\nHilda dago p...\nLurra eta da...


Hontzak konpartsa – Laikotasuna | Colectivo por la laicidad de Gipuzkoa\nadmin Posted on 24 abuztua, 2017 Posted in Hiritartasun laikoa\nGure solidaritate osoa, Hontzak Konpartsa. Adierazmen askatasunaren alde!!!!\n“Vatikanoko harategiak” izeneko dekorazioa kentzera joan dira. Gotzaingoaz gain, Bizkaiko Alderdi Popularra ere kexatu da.\nGoizean goiz, hainbat ertzain Hontzak konpartsaren txosnan agertu dira, bertako dekorazioa kentzeko, gotzaingoak salaketa jarri ondoren. Igande arratsaldean aurkezu zuen salaketa, txosnak “biraozko” edukiak zituelakoan. Bilboko 3. Instrukzio Auzitegiak bart agindu zuen eduki horiek kentzeko eta bertan zeudenak identifikatzeko.\nHontzak konpartsaren dekorazioak “Vaticanoko harategiak” du izena: Kristo gurutziltzatu bat ikus daiteke, eta giza gorputzaren zatiekin osatutako harategi bat; hauxe irakur daiteke: “Hartu eta jan, hau nire gorputza baita”.\nBilboko alkate Juan Mari Aburtok “hausnarketa” egiteko eskatu dio konpartsari. “Badakite zer sinesten dudan, eta ez zait batere gustatu”. Konpartsakideei mintzatuz, esan die pentsatzeko “dibertigarria iruditzen zaien, edo pentsatzen duten jendea saminduko zutela”.\nJoan den larunbatean, Bizkaiko Alderdi Popularrak bat egin zuen gotzaingoaren kritikekin, eta adierazi “aberrazio” bat zela dekorazioa. “Erlijioa alde batera utzita, gizakiaren duinasunaren kontra egitea” dela salatu zuten.\nEH Bilduri “larria” iruditu zaio Ertzaintzak txosnako dekorazioa kendu izana. Alba Fatuarte zinegotziak adierazi du “erasoa gotzaintzaren salaketen ondorioz eta Aburtoren atzoko adierazpen moralizatzaileen ostean” jazo dela: “Onartezinak dira umorearen, kritika soziopolitikoaren eta adierazpen askatasunaren kontrako erasoak”.\nJasotako kritiken aurrean, Hontzak konpartsak komunikatu bat argitaratu du haien Facebookeko orrian. Bertan diote umoreari ezin zaiola “inolako mugarik ipini” eta hori delaa “ariketa honekin aldarrikatzen” ari direna. Adierazi dutenez, dekorazioa egitean “desobedientzia zibil eta adierazpen askatasunezko ariketa praktiko bat egitea” bilatu dute, eta salatu dute haiei ere ez zaizkiela gustatzen erlijio katolikoko fededunek egiten dituzten errituak\nPrevious Post is ‹ Estatu laikoaren sorburua\nNext Post is Donostiako udalak Toledoko apezpikutzaren bi etxebezitza turistiko itxi ditu ›\nErakunde katolikoak 5 miloitik gora jasotzen dituzte PFEZko laukitxoa dela eta.